
Uvod i Kritički katalog napisao Julius S. Held (Phaidon 

na pomoči i Gay Norton i Clovisu Whitfieldu. 

RUBENS 


INI REPRODUKCIJA UZ TEKST 
JE TEKST UZ REPRODUKCIJU 


Za razliku od mnogih velikih majstora kojima se 
danas divimo — kao što su Piero della Francesca, 
Caravaggio, Vermeer, Constable, van Gogh — 
Rubens je doživio golem osobni uspjeh tokom zrelih 
godina svog stvaralaštva. Njegov visok položaj u 
povijesti evropskog slikarstva je čvrst, i taj je ugled 
zadržao sve od doba kada je živio. Nije bilo 
vremenskog razdoblja u kojem se nisu divili nekom 
vidu njegove umjetnosti. Bezbrojnim umjetnicima, 
kakvi su bili Watteau, Gainsborough, Reynolds, 
Lawrence, Gericault, Delacroix i Renoir, Rubens je 
bio izvor stvarne inspiracije. Međutim, neki sumnjaju 
da on ipak nije bio doista tako popularan u javnosti, 
Kao što su to danas na primjer Michelangelo ili van 
Gogh. Izdavači vrlo dobro znaju da se knjige 

o Rubensu ne prodaju lako! 


Obično umjetnost slavnih majstora iz prošlosti 
opisuju kao »vječnu«, i mnoga djela u kojima je 
Rubens prikazao veličanstvene vizuelne apstrakcije 
na idealižziran i retoričan način kao da posebno 
dobro odgovaraju tom opisu. No, opasno je 
upotrijebiti taj atribut, budući da on vrlo lako 
implicira da se radi o nekakvoj grandioznoj 
umjetnosti koja se oslobodila okova što su joj 
nametnuli školovanje, talent i okolnosti. To bi najmanje 
vrijedilo za Rubensovo djelo. Bio je nadasve uspješan 
ne zato što je stvorio vrstu slikarstva za koju su on 

i njegove mecene mislili da će trajati 400 godina, 
nego zato što su njegova djela nedvojbeno 
udovoljavala zahtjevima bogatih naručilaca u prva 
četiri desetljeća sed&mnaestog stoljeća. 


No, njihove potrebe nisu i naše. Slike s temama iz 
Klasičnih mitova ili o mučeništvu svetaca ne 
zauzimaju više visoko mjesto na našoj ljestvici 
estetskog prvenstva, a iz toga slijedi da gledamo 
Rubensa iz posve drugog ugla i često vidimo samo 
jedan aspekt. Početkom 1843. godine Hans Christian 
Andersen bio je u Bruxellesu i posjetio Galeriju da 
Vidi zbirku Rubensovih slika. — Ne sviđa mi se 
Rubens — napisao je u svom dnevniku. — Vrlo su 
mi dosadne te debele, plavokose žene grubih lica i 
obijeljenih pletenica. — Sviđale nam se one ili ne, 
upravo te debele plavuše padaju nam na um kada 
se spomene Rubensovo ime; to je postala opća 
asocijacija. »Kile što ih je namaknula posljednjih 
godina, nisu je učinile privlačno putenom; previše je 
kruta da bi bila rubensovski tip žene.« Tako je pisala 
Pauline Kael, filmska kritičarka »New Yorker«-a, o 
Elizabeth Taylor u »Zee and Company«. 


Taj naglasak je shvatljiv, ali u osnovi vodi u zabludu. 
Rubensova karijera i slava ne temelje se primarno 
na majstorskom prikazu ženskih aktova, kao ni na 
pejzažima i skicama u ulju kojima se mi danas toliko 
divimo. Stvarni problem s kojim se susrećemo ako 
ocjenjujemo Rubensa prema onome što se nama 
sviđa — ato je samo srazmjerno malen dio njegova 
djela — jest činjenica da nam možda neće uspjeti 
shvatiti bit njegove karijere i njegova genija koji su 
tako nerazmrsivo međusobno povezani. Njegova 
karijera utrla je put njegovu geniju koji je djelomice 
bio posvećen toj karijeri. Rubens je bio pronicava, 
praktična i optimistična duha, s nadasve velikim 


smislom za organizaciju; imao je sve kvalitete koje 
nas je romantični mit o umjetničkom geniju pogrešno 
učio da preziremo u umjetnosti. Sebe nije prikazivao 
(slike 19 i 64) kao slikara koji radi, nego kao otmjena 
gospodina; službeno je bio zaposlen kao diplomat, 
te je uživao puno povjerenje utjecajnih ličnosti 
crkvene i državne vlasti. Snazi njegove mašte i 
vedroj slobodi njegova slikarstva još se uvelike 
možemo diviti, ali ključni aspekt njegova djela nije 
sloboda, nego moć: moć nad predodžbom, maštom 

i mislima gledaoca kroz predodžbu, te moć nad 
velikim ateljeom u kojem je mogao stvoriti, a često 

i kopirati tu predodžbu. 


Već smo se navikli na predodžbu o umjetnicima kako 
se bore za priznanje u potkrovljima boemskog 
Pariza. Rubens je kao dijete bio paž u kući jednog 
plemića, i tamo je naučio kako da se upozna s 
prolazima moći i mislima tih utjecajnih bića što su 

se uvijek nalazila u raskošnim odajama duž tih 
putova obilja i slave. On je postao ono što bismo 
danas nazvali »likom Establishmenta«, zato što je 
njegova umjetnost odgovarala Establishmentu i zato 
što se iza te umjetnosti nalazio čovjek koji je bio 
potpuno u skladu s načinom mišljenja Establishmenta 
O životu, politici, religiji i umjetnosti. Bitno je da je 
čitava službena strana Rubensove karijere, stvaranje 
često vrlo velikih oltarskih slika (slike 5, 22 i 84), 
historijskih platna (slika 46), alegorija (slika 72) te 
golemih dekorativnih radova, koje često podnosimo 
gotovo samo kroz medije crteža i skica u ulju (slike 
23, 48, 68 i 85) — da je to bilo upravo ono što je 
razotkrilo bit njegova genija. Kada je u pismu, u 


rujnu 1621., napisao (aludirajući na svoju spremnost 
da za engleskog kralja Jamesa | izradi dekoracije u 
palači Whitehall) da je »moj talent takav da nijedno 
djelo, ma kako ono bilo golemo po površini ili 
raznoliko po sadržaju, nije nikada nadmašilo moju 
hrabrost«, u tom hvalisanju bilo je i mnogo istine. 
Peter Paul Rubens povezao je, možda bolje nego i 
jedan drugi majstor, svu snagu velike umjetničke 
ličnosti sa svom efikasnošću velike organizacije. 


Rodio se skoro sigurno 28. lipnja 1577, u Siegenu, u 
Vestfaliji. Njegov otac, Jan Rubens, bio je pravnik i 
gradski vijećnik iz Antwerpena, kamo se njegova 
majka, tada već udovica, vratila oko 1588. Mladi 
Rubens je kratko vrijeme služio kao paž u katoličkoj, 
prošpanjolskoj kući Marguerite de Ligne u 
Oudenardeu; bila je to okolina u kojoj su se zacijelo 
naglašavale finese etikete. Najveći dio devedesetih 
godina šesnaestog stoljeća provodi u učenju u 
ateljeima trojice predstavnika rimskog manirizma u 
sjevernoj Evropi. Rubens je bio učenik Tobiasa 

van Haechta (Verhaechta) 1591, Adama van Noorta 
prije 1594, te Otta van Veena 1596. 1598 primljen je 
kao majstor u antverpenski slikarski ceh sv. Luke, a 
iduće godine radio je kao asistent van Veena u izradi 
pejzaža za »Trijumfalni ulazak« nadvojvode Alberta 
i infantkinje Izabele u Antwerpen. Tako se već s 
dvadeset i dvije godine upoznao s prirodom 
aristokratskog života, slikarskim tehnikama, 
organizacijom velikog ateljea, te s umjetničkim 
djelima didaktičkog karaktera. Sva ta iskustva bit će 
važna za njegov budući razvoj. 

Zatim odlazi u Italiju. Sve do polovine devetnaestog 


stoljeća Italija je bila ža sve ambiciozne umjetnike 
ono što će Pariz postati i ostati do 1939 i ono što 

je New York donekle danas: i središte hodočašćenja 
i mjesto učenja koje je objedinjavalo bit umjetnosti, 
premda se to moglo lakše osjetiti nego izraziti 
riječima. Glavni gradovi koje je u Italiji svakako 
trebalo posjetiti bili su, naravno Venecija, Firenca i 
Rim. Za flamanskog slikara i pisca Carela van 
Mandera (1548—1606) Rim je bio »grad u koji će put 
slikara odvesti prije nego u druga mjesta, zato što 

je on prijestolnica Picturinih (tj. slikarskih) škola.« 
Više od ijednog drugog grada Rim je sa svojim 
ruševinama i veličanstvenim freskama Michelangela 
i Rafaela bio simbol kontinuiteta, most između svijeta 
antike i svijeta suvremene umjetnosti. 

Slikarstvo je bilo još pod velikim utjecajem pravila 

o idealnom obliku što su ih stvorili Grci, a Rimljani 
preuzeli u kipovima što su ih često pronalazili u 
ruševinama papinskog grada. Rubens je bio izvrsni 
poznavalac i ljubitelj antičke umjetnosti i fascinirali 
su ga najskromniji vidovi života drevnog Rima; 
skupljao je rimske skulpture (što ćemo vidjeti kasnije 
iz njegove korespondencije sa sir Dudleyjem 
Carletonom) i koristio njihove oblike u svojim slikama. 
Izradio je mnoge crteže slavnih kipova kao što su 
»Belvederski torzo« i »Heraklo Farnese« (slika 43). 
Za Rubensa, kao i za mnoge druge umjetnike i 
intelektualce, starorimska umjetnost bila je isto tako 
važna kao i djelo Michelangela koji je umro tek 1564: 
i jedno i drugo bili su važni aspekti centralne jezgre 
umjetničke mudrosti, neprekidno obogačćivane, 
kontinuirane tradicije koja je diktirala norme prema 
kojima su se ocjenjivala nova djela. 


Danas ne samo da je ta klasična tradicija doživjela 
slom, nego je s njom propao i onaj element 
jednodušnosti koji je povezivao umjetnika i mecenu, 
teoretičara i gledaoca na način koji se sada čini, 
ako uopće i postoji (npr. u Sovjetskom Savezu), 
poput urote uperene protiv umjetnosti. Nismo više 
naučeni razmišljati o dobroj umjetnosti koja je usko 
povezana s aspiracijama društva; da bismo u smislu 
dvadesetog stoljeća shvatili položaj Rubensa ili, 
štaviše, Velazqeza, Berninija ili Tižijana, moramo se 
obratiti popularnoj umjetnosti, naročito filmskoj, 
gdje se pritisak očekivanja publike može uravnotežiti 
novitetom i invencijom režisera. Uspjeh popularne 
filmske umjetnosti — uzmimo filmove Johna Forda, 
Franka Capre, Alfreda Hitchcocka — ovisi o 
održavanju ravnoteže između očekivanja — gledaoci 
žele da konjica stigne potkraj flima, da djevojka ne 
posluša dobar savjet i da ode sama u praznu kuću 
— i iznenađenja, koje nije spoj potpuno novih 
koncepcija, već skup stilistički svježih varijacija na 
prihvaćene formule. | Rubensova karijera bila je 
djelomice povezana baš s tim problemom: razvojem 
osobnog stila koji je još bio očito dio velike 
renesansne tradicije. Bio je uspješan baš zato što je 
mogao potpuno zadovoljiti očekivanja svojih 
kraljevskih mecena, za koje je vizuelna propaganda 
bio instrument vlasti, te reformirane katoličke crkve 
koja je bila sretna što je mogla iskoristiti umjetnička 
djela da učvrsti snagu doktrine. »Iskrcavanje u 
Marseilleu« (slika 46) odražava raskoš svečanog 
čina koji se odvija bez zastoja; »Sudnji dan« (slika 
39) je kataklizma tisučćljetnih razmjera. 


Osam godina što ih je Rubens proveo u Italiji bile 

su ključne za njegov umjetnički razvoj zato što su 
mu omogućile da u tančine prostudira mnoge glavne 
izvore suvremene umjetnosti. Otputovao je u Italiju 

u proljeće 1600. U lipnju je bio u Veneciji gdje je 
vjerojatno upoznao Vincenza Gonzagu, vojvodu od 
Mantove, koji ga je imenovao dvorskim slikarom, i taj 
je položaj zadržao do povratka u Antwerpen 1608. 
Vojvoda je 1601. poslao Rubensa u Rim da kopira 
slike, dok je 1602 radio u Mantovi i Veroni. U ožujku 
1603 pratio je (kao izvanredni izaslanik) delegaciju 
koja je nosila skupe vojvodine poklone na dvor Filipa 
Ill u Španiju. 


Delegacija je napokon stigla u Valladolid 13. svibnja, 
ali je cijeli dvor otputovao na lov. Darovi su napokon 
bili izručeni polovinom srpnja: svečana kočija i šest 
konja za kralja, te slike i druge umjetnička djela za 
moćnog kancelara, vojvodu od Lerme. Lerma je 
doista bio toliko impresioniran Rubensom da se 
propitao, bi li mladi slikar bio spreman stupiti u 
španjolsku kraljevsku službu. Predstavnik vojvode 
od Mantove na španjolskom dvoru, Annibale Iberti, 
odbio je ponudu, ali je stavio Rubensa na 
raspolaganje vojvodi od Lerme za vrijeme posjeta 
kojeg su produžili tako da je Rubens mogao naslikati 
nekoliko djela za kancelara. 


Najvažnije djelo iz tog doba je nesumnjivo portret, 
u prirodnoj veličini, vojvode od Lerme na konju 
(slika 1) koji je sada u muzeju Prado u Madridu. 


Taj je portret naslikan u jesen 1603. te utemeljio nov, 
dinamičniji uzorak portretiranja na konju. Do tada su 
konj i jahač bili prikazivani u profilu, kao na 
Tizianovoj slici »Karlo V u bitki kod Muhiberga« 
(1548) koju je Rubens vidio u španjolskoj kraljevskoj 
zbirci i djelomično kopirao. Na novom portretu 
vojvoda od Lerme prikazan je do pola u oklopu, te 
kao da se upravo sprema odjahati, iz slike; takav 
pojam kontakta s gledaocem bi Tizianu bio isto 

tako nezamisliv kao što je bio koristan Rubensu, koji 
je toliko učinio za oblikovanje stila poznatog kao 
barok s naglaskom na dramatičnosti i uvjerljivom 
iluzionizmu. Lermin portret već otkriva mnoge 
originalne crte Rubensove umjetnosti: velik po 
formatu i vrlo dobro komponiran, taj portret spaja 
osjećaj životnog pokreta i dostojanstvene poze. 
Poznato je da je portretiranje na konju u prirodnoj 
veličini umjetnički zadatak koji teško polazi za 
rukom; nije polazio za rukom ni Rembrandtu; no, 
Rubens je instiktivno shvatio njegovu bit. Konj ne 
smije ni u kojem slučaju zasjeniti jahača. Rubens je 
riješio taj problem pokazavši dobar dio Lermina lika 
i usredotočivši vizuelnu pažnju na ruku s palicom 
koja, ocrtana prema svjetlu, vodi od ruke, koja drži 
simbol zapovjedništva, gore prema glavi. Ta 
koncepcija nije baš bila posve nova, te se sigurno 

i previše podudara s EI Grecovim »Sv. Martinom«, 
koji je bio tek nedavno završen i postojao u nekoliko 
verzija, u to vrijeme sve u Španiji, sa sličnom pozom 
gdje donji dio pozadine koja zauzima slično mjesto 
u odnosu na ljudski lik. 


Lerma je bio vrlo zadovoljan tim portretom i njegova 


veza s Rubensom nastavlja se dugo nakon slikareva 
odlaska iz Španije. Otprilike 1612—13 Rubens slika 
slavnu seriju apostola za vojvodu ; jedna od njih, 
»Sv. Simon«, prikazana je i ovdje br. (18). Jedan od 
Rubensovih zadataka prilikom posjeta Španiji bio je 
da naslika nekoliko dvorskih ljepotica za zbirku 
vojvode od Mantove. Osim toga, bilo mu je 
predloženo da se vrati u Italiju preko Pariza gdje 

bi mogao naslikati još nekoliko ljepotica. Rubens je 
prigovorio toj narudžbi navodeći da je to ispod 
njegova dostojanstva. To je prvi primjer njegova 
osjećaja vlastite vrijednosti i razvoja vlastite karijere, 
kojem je Rubens uvijek posvećivao veliku pažnju. 
Bio je ambiciozan i znao je, baš kao što je to 
vjerojatno znao i vojvoda od Mantove, da se 
portretiranje još smatralo donekle inferiornom 
granom slikarstva, manje estetske vrijednosti od 
biblijskih i mitoloških tema. 


U isto vrijeme Rubens je bio previše lukav da bi bio 
potpuno nepopustljiv. Nastavio je slikati portrete, 

i nekoliko portreta iz vremena provedenog u 

Italiji posebno su impresivni. »Markiza Brigida 
Spinola-Doria« (slika 4) nije, na žalost, sačuvana 

u punoj veličini, ali su slikareve namjere očuvane 

u živahnoj skici (slika 3) koja pokazuje jasnije od 
skraćenog originala kako je strma perspektiva 
arhitektonske pozadine pomogla da se lik pomakne 
bliže gledaocu. Gotovo nesnosno autokratski 
karakter lika, koji mnogo duguje portretima kasnih 
manirista kao što su Paourbus, Pantoja i van Veen, 
ublažen je vitalnošću blagog dodira kista koji 
oživljava svaki nabor i sjaj bijele satenske haljine, 
te toplinom i ljudskošću markizina izraza. Ti 


portreti, tako važni za razvoj mladog van Dycka 
kada je i on došao u Italiju 1621, ne mogu se odvojiti 
od ostatka Rubensovih djela, što se lako može 
naglasiti uspoređujući markizin portret s likom sv. 
Domitille na oltarskoj slici (završenoj do lipnja 1607, 
sada u Grenobleu) namijenjenu za Chiesa Nuova u 
Rimu. Postoji paralelna veza između tog lika i 
njegovog smještavanja uz građevinu koja je 
prikazana u strmoj prespektivi. 


Rubens se vratio u Mantovu 1604. Od 1606. do 1608. 
bio je u Rimu, odakle je 1607. posjetio Genovu. Neki 
podaci pokazuju da vojvoda od Mantove nije bio 
spreman iskoristiti umjetnika u potpunosti, zato što 
još u veljači 1608. nije bilo nijednog većeg Rubensova 
djela u vojvodinoj galeriji, a jedna slika (o kojoj će 
opširnije biti govora kasnije ), koju je slikar ponudio, 
bila je odbijena zbog cijene (»Vrlo smo oprezni u 
pogledu troškova.«). Jedna od posljedica odnosa, 
Koji vjerojatno nikada nije bio posebno ugodan, bilo 
je Rubensovo sve češće odlaženje iz Mantove; 

sve više vremena provodio je u Rimu, gdje je sklapao 
prijateljstva, upoznavao važne mecene i nalazio 
unosni posao. 


Za razliku od većine stranaca koji su posjećivali 
Italiju, Rubens je mogao, za vrijeme svog boravka 

u Italiji, konkurirati Talijanima na njihovoj razini, 
osiguravši sebi važnu seriju narudžbi slika velika 
formata. Najznačajnija narudžba, kojom se Rubens 
nadasve ponosio, ali koja mu je zadala mnogo muke, 
bila je velika slika za glavni oltar novo izgrađene 


rimske crkve Santa Maria in Vallicella, inače poznate 
kao Chiesa Nuova. Tema slike bio je sv. Grgur 
okružen svecima čije se relikvije čuvaju u crkvi, a 
dovršena je lipnja 1607. No, nastala je komplikacija 
koju Rubens nije predvidio. U pismu od 2. veljače 
1608 Rubens objašnjava Annibaleu Chieppiu, 
savjetniku vojvode od Mantove: 


»... Moja slika za glavni oltar Chiesa Nuove 

je nadasve dobro uspjela i naišla na najveće 
odobravanje, ne samo crkvenih otaca, nego i —a 
to je vrlo neobično — svih drugih koji su je vidjeli, 
ali svjetlo iznad oltara je tako bijedno da se likovi 
jedva razabiru, pa nije ni moguće diviti se 
izvanrednim bojama i finoći glava i odjeće, vjerno 
prikazanih koje su, kako se svi slažu, vrlo dobro i 
ispale... .« 


Rubens dalje navodi da ne bi »otkrivao« sliku ako 
se ne bude vidjela onako kako je najbolje i tako 
ugrozila njegov ugled ali da mu crkveni oci ne 
dopuštaju da je makne dok ne obeća da će naslikati 
zamjenu »na kamenu ili nekom drugom materijalu 
koji će upiti boje, tako da neće primati sjaj tog 
perverznog svjetla«. Umjetnik zatim nastavlja 
nabrajati uvjerljive razloge zašto bi vojvoda trebao 
kupiti tu oltarsku sliku za istu cijenu koju su i oci 
pristali da plate. Naveo sam opširniji citat iz tog 
pisma, zato što ono prilično jasno otkriva Rubensov 
osjećaj ponosa i brzinu kojom je obrtao situaciju u 
svoju korist. Zacijelo je trebalo hrabrosti pokušati 
prodati svom poslodavcu odbijen rad koji je naslikao 


dok je bio u njegovoj službi! Kako smo već vidjeli, 
vojvoda od Mantove odbio je ponudu zbog cijene. 
Rubens je naslikao drugu sliku, te je iskoristio tu 
priliku da proširi svoj original, ponešto pretrpanu 
Kompoziciju, u tri odvojne slike, prostorno povezane 
podešavanjima perspektive unutar kompozicija. 
Centralno platno, iznad oltara, sada je prikazivalo 
lik Madonne della Vallicella, čije je uklapanje u bilo 
koju od kompozicija bilo dio narudžbe (slika 5). 


U jesen 1608 Rubens je doznao da mu je majka 
ozbiljno bolesna. Odmah se uputio u Antwerpen'u 
koji je stigao nešto prije Božića. Nikada nije 
zaboravio godine provedene u Italiji. Talijanski mu 
je bio najmiliji jezik kad je pisao pisma (osim bliskim 
prijateljima, kada je obično pisao ili flamanski ili 
francuski), pa je nastavio i dalje duboko poštovati 
talijansku umjetnost i raditi pod njezinim utjecajem 
sve do kraja života. Iz jednog pisma iz 1610. 
saznajemo da je čeznuo za povratkom, ali vratio se 
nije nikada. 


Četiri-pet godina nakon povratka u Antwerpen bio je 
zacijelo prezaposlen da bi ponovno razmišljao o 
velikom putovanju. U lipnju 1609. postaje članom 
antverpenskog ceha romanista; 1613—14 imenovan 
je za starješinu. Vremena su bila dobra za 
ambicioznog figurativnog slikara. U dugoj i ogorčenoj 
borbi između Španjolskog carstva i Sjevernih 
provincija koje su se odcijepile od Nizozemske, 
kojom je vladala Španija, postignut je 1609 nekakav 


sporazum sklapanjem dvanaestogodišnjeg primirja. 
To je potaklo oživljavanje trgovine u antverpenskoj 
luci i odmah stvorilo povoljniju klimu za narudžbe 
umjetničkih djela, naročito oltarskih slika za katoličke 
crkve. 


Sa smislom za dobru organizaciju i uz dobre veze 
Rubens je bio u vrlo dobrom položaju da osigura 

sebi najbolje narudžbe. 1609 imenovan je za dvorskog 
slikara namjesnika Nizozemske, nadvojvode Alberta 
(1559—1621), šestog sina cara Maksimilijana Il i 
njegove žene, infanktinje Izabele (1566—1633), kćerke 
Filipa II, španjolskog kralja. Odmah nakon svog 
povratka iz Italije Rubens se zacijelo prihvatio 
1611 mogao je napisati da ne može više primiti 
ni jednog učenika jer ih je odbio već više od stotinu. 
Ako je i pretjerao, ta brojka daje naslutiti veliku 
uređenja dobro organiziranog ateljea; već u svibnju 
uspješnu djelatnost, a već sama količina velikih 
slika što su izlazile iz njegove radionice sigurno 
govori o donekle »tvorničkom« postupku. Kasnije, 
kao što ćemo vidjeti, Rubens je posve iskreno priznao 
jednom potencijalnom kupcu da slike može izraditi 
potpuno sam, ili ih mogu izraditi njegovi pomoćnici, 
ili svi zajedno, te da će se prema tome i cijena 
mijenjati. 


3. listopada 1609. Rubens se ženi Izabelom Brant 
(1591—1626), i to vjenčanje je ovjekovječeno u 
prekrasnom dvostrukom portretu, sada u Munchenu 


(slika 19). Kao i u mnogim ranijim Rubensovim 
djelima, kompozicija je vrlo kompatna, s likovima u 
relativno uskom prostoru blizu prednjeg plana slike. 
Oni ispunjavaju većinu kompozicije do rubova. Kako 
se moglo i očekivati, raspoloženje je mnogo 
intimnije nego na portretu talijanske markize (slika 
4), ali umjetnik i ovdje posvećuje sličnu pažnju 
detaljima uzorka i tkanine. Raspored ruku i neki 
obrisi odjeće spojeni su u sistem krivulje koje daju 
čvrstinu kompoziciji. To je očiti prilično jednostavan 
primjer Rubensovih kompozicijskih metoda. 
Površinski detalji, teksture odjeće, sjaj puti, konjska 
griva (slika 38), bljesak oklopa (slika 42), čak i 
povijuše grma kupine (slika 82) su svi podređeni 
naglašenom ritmu. 


Taj ritam, koji je jedan od tajni Rubensove umjetnosti, 
još je očitiji na dvjema oltarskim slikama što ih je 
naslikao za antverpenske crkve između 1610 i 1614 
(vidi slike 14, 20 i 22). Slika 22 je reprodukcija 
dotjerane skice u ulju koju je umjetnik vjerojatno 
podnio crkvenim vlastima prije stvarnog potpisivanja 
ugovora. Za »Skidanje s križa« ugovor je sklopljen 

u rujnu 1611. Slika, u svom završenom obliku, velika 
otprilike 4,20 X 3 m, prikazuje skidanje Kristova 
tijela s križa. Lik u crvenom, koji ga podupire, jest 
sv. Ivan Evanđelist; dolje lijevo su tri Marije. 

Okolina se ponovo jedva nazire: vidi se samo zid 
likova, poredanih u međusobno spojenu kompoziciju 
i povezanih širokim pokretima koji počinju na 
rukama pomoćnika na vrhu, prolaze klonulim tijelom 
Krista, te nestaju u ruci Marije Kleofine u donjem 


lijevom kutu kompozicije. 


Čak i danas, kada ta vrsta samosvjesne, retoričke 
religiozne umjetnosti nije više popularna, srazmjerno 
je lako vidjeti zašto je »Skidanje s križa« jedna od 
onih slika koje su proslavile Rubensovo ime. On je 
zamijenio slabe i zamršene konvencije kasne 
manirističke umjetnosti (koju su stanovnici 
Antwerpena i te kako dobro poznavali) spredodžbom 
koja je bila suvisla, lako razumljiva, bogata 
pokretom i kontrastima svjetla i sjene, te, sugestivnim 
prikazivanjem kose kože i draperije, izuzetno živa. 
Istovremeno su svi likovi idealizirani; Kristovo tijelo 
je tijelo mišićava atlete. To je lik autoritativan poput 
službene izjave i propun intenziteta lične vizije. Kao 
oltarska slika »Skidanje s križa« moglo je 

privući vjernike; kao umjetničko djelo moglo se 
dojmiti dobrog poznavaoca umjetnosti svojom 
snažnom kompozicijom i aluzijama na rimsku i 
talijansku renesansu. Opća kompozicija može se 
dovesti u vezu sa slikom istog sižea Danielea da 
Volterre u Rimu (S. Trinita dei Monti), dok se 
Kristovo tijelo temelji na grčevitom liku umirućeg 
Laokonta s rimske skupine u mramoru (također u 
Rimu), veličanstvene klasične predodžbe patosa, 
koju su kao takvu već svi priznavali od Michelangela 
nadalje. Štaviše, poza Nikodema, na ljestvama s 
desne strane, nastala je prema Laokontovom starijem 
sinu (desno u skupini). Mala je vjerojatnost da su 
Rubensovi suvremenici ulazili u crkvu i uzvikivali: — 
Ah, gledajte, to je Laokont! — Adaptacija slavnog 
izvora obično je djelovala, kako je to bilo i 
zamišljeno, podsvjesnije od toga. Važan je bio 


pravi vizuelni ton; ukoliko je jedan od deset tisuća 
gledalaca i prepoznao vizuelni izvor, utoliko bolje. 


Rubens je učvrstio svoj ugled drugim velikim djelima, 
posebno »Disputa« (1609—10; Crkva sv. Pavla, 
Antwerpen) i »Poklonstvo kraljeva« (1609—10; 
retuširano za vrijeme drugog posjeta Španiji 
1628—9, sada u Pradu, Madrid). Nesumnjivo je da 

su mu obiteljske veze pomogle da sebi osigura 
važne narudžbe. Njegov tast, Jan Brant, bio je 
poznati pravnik i humanist, dok je njegov brat 

Philip (koji se oženio tetkom Izabele Brant) bio 
sekretar grada Antwerpena. 


Bilo bi pogrešno kad bismo se zadržali samo na 

tim velikim Rubensovim bravuroznim slikama, 
premda su one često važne za razumijevanje njegova 
genija i ukusa njegovih kupaca. Bio je doista vrlo 
svestran, ne samo u profesionalnom smislu zato što 
se mogao iskazati u širokom rasponu sižea i naslikati 
ih u malom i velikom formatu; njega su doista 
iskreno zanimale sve vrste umjetnosti. To se već vrlo 
izrazito vidi iz onoga što ga je zanimalo za vrijeme 
boravka u Italiji. Kopirao je Tizianove portrete 
prilikom posjeta Španjolskoj (lijep portret u punoj 
veličini »Filip II« koji je Rubens, čini se, do kraja 
života zadržao u svom vlasništvu, sada je u 
Chatsworthu) i pravio skice likova sa stropa 
Sikstinske kapele. Divio se pompoznosti Veronesea 

i dramatičnosti Tintoretta (pogledajte sliku 6). 
Neobično ga je privlačio Correggio (»La Notte«, 


sada u Dresdenu, utjecala je na »Rođenje Kristovo«, 
sada u Fermu), Giulio Romano i Rafael, čije 
»Preobraženje« je baroknim načinom prenio u 
vlastito »Preobraženje« 1604—5 (naslikao ga je za 
jednu crkvu u Mantovi, a danas se slika nalazi u 
galeriji u Nancyju). Kopirao je klasične kipove gdje 
god i kad god je mogao. 


Ništa od toga ne začuđuje kad se zna ukus tog 
vremena i Rubensovo duboko divljenje za talijansku 
renesansu i rimsku skulpturu. On se također divio 
(i kopirao ih) djelima njemačkog umjetnika Adama 
Elsheimera (1578—1610), čije su nadasve dotjerane 
minijature bile u suprotnosti sa svim za što su se 
zalagali umjetnici Michelangela ili Rafaela. Bio je 
iskreno potresen kad je čuo za Elsheimerovu smrt 
Koja ga je pogodila kao »gorak udarac... Doista, 
svi naši kolege bi morali nositi duboku crninu, jer 
se netko poput njega neće tako brzo roditi. Mislim 
da mu nema premca u njegovim malim likovima, 
pejzažima i u mnogim drugim sižeima.« 


»Žalim«, piše on u istom pismu (14. siječanj 1611) 
Janu Faberu u Rim, »što nemamo ovdje uspomena 
od njega i bilo bi mi drago ako bi tu bakrenu ploču 
(sa slikom) s prikazom Bijega Bogorodice u Egipat, 
koju spominjaš, mogao kupiti netko od njegovih 
sunarodnjaka i donijeti je ovamo.« Rubens je 
sigurno poznavao kompoziciju te minijature jer ju je 
upotrijebio za svoju sliku malog formata »Bijeg svete 
obitelji u Egipat« (slika 12) na kojoj su na isti način 


suprotstavljene dvije vrste svjetla: prirodno svjetlo 
Koje se odražava u vodi i nadnaravna svjetlost koja 
izbija iz malog Isusa. 


Rubens se uvelike divio i Caravaggiu (1571—1610) 
čiju su revolucionarnu i često grubu formu 
naturalizma konzervativni poznavaoci umjetnosti 
smatrali vrlo odbojnom. Rubens je čak uvjerio svog 
poslodavca, vojvodu od Mantove, da kupi »Smrt 
djevice« 1607, nakon što su je crkvene vlasti odbile 
kupiti zbog nedoličnosti. Nekoliko godina nakon toga 
Rubens je naslikao prekrasnu kopiju (sada u Ottawi) 
Caravaggiova »Polaganja u grob« (Vatikan). 


Širina Rubensova ukusa i zanimanja može se izmjeriti 
još potpunije proučavanjem popisa njegove imovine, 
načinjenog nakon njegove smrti. U tom »inventaru« 
popisan je velik broj djela koja se pripisuju Tizianu, 
Tintorettu i Veroneseu, kao i tridesetak Rubensovih 
kopija Tiziana, među kojima i dva velika Bakanala 
(vidi sliku 81). Od njegovih djela, popis navodi 
nekoliko pejzaža i niz kasnih, često prilično intimnih 
figurativnih sižea za koje je — kako ćemo vidjeti 
kasnije — pozirala njegova druga žena, Helena 
Fourment (slike 91 i 92). Navedene su i dvije van 
Eyckove slike koje bi većina ljubitelja umjetnosti iz 
sedamnaestog stoljeća odbacili kao beznadno čudne 
i »gotske«; nekoliko djela flamanskih manirista; 
nekoliko slika Pietera Bruegela (uključujući i 


prekrasnu »Smrt Bogorodice«, koja je sada u Upton 
Houseu); dvije Hedine mrtve prirode; jedna 
Porcellisova marina i sedamnaest djela Adriaena 
Brouwera (1606(?)—1638) koji se specijalizirao za 
žive prizore iz seljačkog života. 


Nešto je zaista vrlo zanimljivo u vezi s Rubensom: 
usprkos svom karakteru, prirodi svoje karijere, pa 
čak i usprkos svojoj učenosti — znao je čitati i pisati 
latinski, te je bio autoritet za umjetnost i život antike 
— Rubens nije zastupao nikakav čvrsti teoretski stav 
o slikarstvu u vremenu koje je bilo vrlo sklono 
teoretiziranju o umjetnosti. Napisao je raspravu 

»O kopiranju kipova«, ali uvijek upozorava na oprez 
u korištenju antičkih kipova kao modela. Taj široki 
raspon interesa, koji bi kod manjih umetnika doveo 
do slabašnog eklekticizma, jedan je od istinskih izvora 
Rubensove umjetničke snage. Pogledajte, na primjer, 
»Otmicu Leukipovih kćeri« (slika 42), na kojoj su 
prikazani blizanci, Kastor i Poluks, kako otimaju 
dvije sestre, Febu i Hilairu, kćerke svećenika Leukipa. 
Kompoziciia je ponovno konstruirana oko zida likova 
(i konja) koji ispunjavaju prednji plan i dosežu do 
rubova kompozicije. To je koncepcija u renesansnoj 
tradiciji i u vezi ie s radovima i Leonarda da Vincija 
(1452—1519) i Michelangela (1475—1564). Tijesna 
povezanost likova konja i jahača podsjeća na 
Leonardovo izgubljeno remek-djelo »Bitka kod 
Anghiarija« koje je Rubens više puta kopirao (slika 
34), dok položaj djevojke, već u zraku, nogu 

savijenih u koljenima, potječe još od Michelangelove 


izgubljene »Lede« i ležećih kipova u Kapeli Medici, u 
Firenci. 


Kao što će znati svatko tko je vidio originalnu sliku 

u Pinakoteci u Munchenu, »Otmica Leukipovih kćeri« 
je izvanredna kompozicija koja se doimlje i na 
udaljenosti od dvadesetak metara; izrazi lica više 
nisu jasni, detalji se gube, ali ritmička pokretljivost 
neprekinutih oblika još djeluje nadasve upečatljivo. 
Ta je slika kompozicijsko remek-djelo velikog 
formata koje doista služi na čast svojim uzvišenim 
izvorima. Ona je i potpuno neprirodna: raspored 
likova i konja postoji samo zato da bi se udovoljilo 
obliku, te pruža isti užitak kao dobro komponirano 
muzičko djelo. Isto vrijedi i za »Skidanje s križa« 
(slika 22), »Otmicu Sabinjanki« (slika 90) ili za »Bitku 
Amazonki« (slika 36). 


Visoko razvijen osjećaj za pokretljivost i kontinuitet 
kompozicije, te za način kako se svi ti elementi 
moraju ispreplitati i biti povezani je Rubensova 
najveća umjetnička prednost. Upravo ona ga povezuje 
s velikom klasičnom tradicijom talijanskog slikarstva. 
No, kad bi to bilo sve, onda Rubens ne bi bio takav 
majstor kao što jest, jer on je obraćao posve istu 
pažnju obogaćivanju detalja, a upravo to toliko 
nadahnjuje životom majstorstvo njegovih kompozicija. 
Njegov »talijanski« osjećaj za kompoziciju i 
idealizaciju bio je uravnotežen posve »sjevernjačkom« 


ljubavi prema točnom, realističnom detalju. 
Neobično je pazio na vizuelni izgled i u »Otmici 
Leukipovih kćeri« poklanja izuzetnu pažnju blještavilu 
oklopa, lelujavom sjaju satena, svjetlu u svilenkastoj 
plavoj kosi te, iznad svega, čulnoj puti Febe i 
Hilaire. Rubens izražava, majstorstvom kojemu možda 
uopće do danas nema premca, toplinu i žar puti, 
dodajući malo crvenila na zasjenjeni dio stražnjice 
da sugerira odsjaj crven tkanine, vješto koristeći 
ružičastu, žutu i vrlo svijetlo zelenu boju da bi 
istakao bitne dijelove na slici. Njegova vještina 
zadivljuje, a njegova privrženost toj nježnoj temi je 

i dirljiva i — budimo iskreni — raspaljuje čula. 
»Otmica Leukipovih kćeri« može se s pravom 
analizirati kao remek-djelo akademskog slikarstva, 
ali ono je i remek-djelo erotske umjetnosti. Takve 
slike su i »Venerina toaleta« (26), »Tri gracije« (77) 

i »Helena Fourment u krznenom ogrtaču« (92) na 
kojima je kao na današnjim »seksi« fotografijama, 
iskorišteno pikantno nizanje puti i krzna. Poput svih 
efektnih erotskih slika ona djeluje na maštu kao 
putokaz prema predstojećim čarima. 


Prema normama polovine dvadesetog stoljeća 
Rubensove žene, svakako, prelaze normalnu težinu. 
One nisu samo u suprotnosti sa suvremenom 
predožbom o poželinoj ženi, nego i s našim 
pojmovima ishrane. Preljub možda više nije takav 
grijeh kao što je nekada bio, ali u svijetu u kojem se 
neprekidno podsjećamo na milijune gladnih u 

Africi i Indiji, proždrljivost se još smatra vrlo 
odvratnom. No, riječ i u Rubensovu korist. Čak i danas 


vrlo malo žena ima vitku liniju poput Brigitte Bardot. 
Svucite bilo koju skupinu žena koji obilaze dućane 
subotom ujutro u jednom od glavnih gradova Evrope, 
pa će efekt biti možda porazniji i »rubensovskiji« 
nego što ste sebi zamišljali. Nešto je, međutim, 
važnije: kad kažete »Mrzim Rubensove debele žene«, 
vi ih u mislima izdvajate iz slika i vidite ih kao 
stvarne likove u stvarnom svijetu; no, stupanj 
prividnosti što ga Rubens stvara svojim briljantnim 
slikanjem puti je prije svega umjetnička prividnost. 


Ono što je doista značajno u likovima Febe i Hilaire 
u »Otmici Leukipovih kćeri« nisu njihova tijela, 
gledana kao ženska tijela u ovoj ili bilo kojoj drugoj 
situaciji, nego njihove poze u toj određenoj 
.kompoziciji. Bila je to jedna od najvećih tajni 
talijanskih renesansnih umjetnika kojima se Rubens 
tako divio: razvoj poza koje su, zato što su formalno 
i umjetnički bile savršene, izražavale posebni osjećaj 
ili duševno raspoloženje koje će se pamtiti. Mislimo 
pri tom na Rafaelove Madone ili Michelangelovo 
»Stvaranje Adama« i mnoge druge likove sa stropa 
Sikstinske kapele koje je Rubens kopirao. Potpuno 
je irelevantno kako bi ti likovi mogli izgledati u 
drugim situacijama ili u životu. 


Bio je to, dakako, retoričan stil, povezan sa 
starorimskim tradicijama verbalne retorike, pa 
moramo voditi računa o njezinim zakonitostima, 

kao što moramo poštovati pravila klasične opere. 
»Otmica Leukipovih kćeri«, »Iskrcavanje u Marseilleu« 
(slika 46) ili »Apoteoza vojvode od Buckinghama« 


podsjećaju na veličanstvene prizore u Verdijevim ili 
Wagnerovim operama u kojima je artificijelnost 
situacije preobražena i postala uvjerljivom poletnom 
emocionalnom snagom prekrasne muzike. No, 
»Otmica Leukipovih kćeri« je srazmjerno rana slika 
(nastala otprilike 1618), pa je način kojim je Rubens 
prikazao strah i očaj dviju djevojaka malo previše 
proučen, pomalo težak. Dvadesetak godina kasnije 
Rubens je naslikao sličnu temu u »Otmici 
Hipodamije« (slika 89). U toj interpretaciji (izvor koje 
je također Michelangelo) nema ni traga težine: to je 
remek-djelo staccato energije u legato pokretima 

s nijansama surovosti koja u ranijim slikama nije ni 
nagoviještena. 


Međutim, »Otmica Hipodamije« je skica u ulju, 
dimenzija 26 X 40 cm, za razliku od 222 X 208,5 cm 
kod »Otmice Leukipovih kćeri«. Na toj maloj skici 
Rubensa je samo zanimalo uspostavljanje opće 
kompozicije i glavni koloristički akcenti. Slika je ipak 
puna poletnosti izvanredne studije u kojoj sama 
brzina tehnike, poput vulkana kreativnosti što 
provaljuje na slici, postaje i sama dio kompozicije. 
Nešto od te sputane sile mora nestati kad se 
koncepcija razradi u velikom formatu koji također 
pojačava puku artificijelnost kompozicije. 


Rubens je savršeno dobro znao što radi. Znao je da se 
ni njegovi najsposobniji učenici, među koje se 

ubrajao i mladi van Dyck, ne mogu s njime mjeriti 

u vitalnosti njegovih poteza, ali je otvorio i uredio 


veliku radionicu, zato što su mnoge važne mušterije 
naručivale djela velikog formata koja je trebalo brzo 
naslikati i za koja se korištenje pomoćnika priznavalo 
i dopuštalo. Rubens je i te kako bio svjestan 
»posljednjih rokova« poput današnjih urednika 
novina. Prvi od takvih poslova obuhvaća niz djela 
nastalih otprilike oko 1617, kada je Rubens radio 
skice u ulju i radne kartone u naravnoj veličini za 
seriju tapiserija s prikazom epizoda iz života 
rimskog konzula Decija Musa. Kartoni, koji su već u 
svibnju 1618 bili kod tkalaca, nestali su, ali velike 
pripreme slike, na kojima je uvelike surađivao van 
Dyck, sada su u zbirci Liechtensteina u Vaduzu. 


Još je važnija bila narudžba za novu antverpensku 
crkvu Družbe Isusove, predvodnice protureformacije 
u Evropi i izvan evropskih granica. Vrlo skupa i 
raskošna crkva izgrađena je za šest godina. Bila je, 
kako ju je Rubens sam opisao, u klasicističkom stilu 
»koji slijedi pravila starih Grka i Rimljana, te slavi 

i uljepšava našu zemlju«. Klasično renesansno 
graditeljstvo bilo je još novina u sjevernoj Evropi. 
Stoga je isusovačka crkva, koju je vojvotkinja od 
Arundela (žena Rubensova mecene, vidi sliku 50) 
opisala Inigu Jonesu kao »fantastičnu«, zacijelo 
izgledala vrlo novo i suvremeno. Upravo je vapila 

za slikama koje je Rubens mogao stvarati. Prva djela 
za tu crkvu bila su dva golema platna, izložena. 
naizmjence, koja prikazuju »Čuda sv. Ignacija Lojole«, 
osnivača isusovačkog reda, te »Čuda sv. Franje 
Ksaverskog«, njegova prvog sljedbenika. Još su 
važnija bila platna, njih 39, što ih je trebalo usaditi 

u ravne stropove crkvenih lađa i galerija. Ugovor 


je bio sklopljen 29. ožujka 1620, a u njemu se 
navodilo »da se gore spomenuti sr. Rubens 
obavezuje da će vlastitom rukom skicirati 39 slika 

u malom formatu (tj. skice u ulju, od kojih su mnoge 
sačuvane), te ih dati na izvedbu i dovršenje u velikom 
formatu van Dycku i nekoliko drugih učenika... 
»Isusovačka crkva bila je posvećena 12. rujna 1621; 
prema nekim podacima, čini se da su sve slike već 
bile dovršene do veljače. Tako je »Rubens & Co« 
izradila trideset devet slika za manje od godinu 
dana. 


Na žalost, isusovačka crkva bila je gotovo sva 
uništena u požaru 1718. Preživjele su oltarske slike 
koje su sada u Beču. Premda su one uglavnom djelo 
Rubensovih pomoćnika, one otkrivaju novo shvaćanje 
atmosfere koje je Rubens počeo uvoditi u sva svoja 
djela. Te se slike ne ubrajaju među njegova najljepša 
ostvarenja, ali se njihova snaga ne može poreći. 
Sjećam se da sam ih vidio u Beču, jednog tamnog 
jesenskog popodneva i bez električne rasvjete, ali 
one su bile ipak dojmljive i bez električnog svjetla. 
Dvadesetih godina sedamnaestog stoljeća Rubens 

je počeo napuštati grubo, plastično modeliranje 

iz prethodnog desetljeća. Njegov kolorit postaje 
svjetliji i blaži. 


Nadvojvoda Albert umro je 1621, i Rubens je sve više 
počeo uživati povjerenje njegove udovice, infantkinje 
Izabele, koja ga je slala u diplomatske misije. 1624 
imenovala ga je svojim savjetnikom i posebnim 
izaslanikom i šalje ga na tajne pregovore radi 


održavanja primirja između Španjolske Nizozemske 
i Ujedinjenih provincija. 1624 Rubens je napisao 
molbu da mu se dodijeli povelja o plemstvu koje 

je i dobio od španjolskog kralja Filipa IV. 


Uspjeh njegovih radova za isusovačku crkvu sigurno 
se proučio po dvorovima sjeverne Evrope, tako da je 
majstor dobio još nekoliko sličnih narudžbi. U 
siječnju 1622 Rubens je prihvatio narudžbu za ciklus 
slika o životu Marije Medici, namijenjen za galeriju 
na prvom katu desnog krila palače Luxembourg 

u Parizu. Rubens je treći i posljednji put posjetio 
Pariz u veljači 1625 da nadzire postavljanje 
posljednjih slika. Bili su to uglavnom radovi njegovih 
učenika. Glavna tema tog ciklusa je »veličanstvena 
sudbina« francuske kraljice. Slike su alegorijske, 
onakve kakve bi se sviđale humanističkim krugovima 
sedamnaestog stoljeća. U mnoge prizore uvedeni su 
bogovi i boginje iz klasične mitologije. »Iskrcavanje 
Marije de Medici u Marseilleu« (slika 46) prikazuje 
kraljičin dolazak u Francusku nakon njenog vjenčanja 
(preko zastupnika) s Henrijem IV u Firenci, čin 
kojemu je i sam Rubens bio svjedokom. To je 
oduvijek bila najpopularnija slika iz tog ciklusa, 
djelomično zbog tri divne sirene pri dnu slike. 
Kopirali su ih i Delacroix i Cezanne. 


Razdoblju od 1622—1625 pripadaju crteži za tapiserije 
koje ilustriraju teme iz života Konstantina Velikog. 
Bila je to narudžba koja je omogućila Rubensu da 
iskoristi svoje veliko znanje o svijetu klasike. No, 

u nastalim slikovnim predodžbama nema ničeg 


arheološkog, bar ne u skicama u ulju. »Poraz i smrt 
Maksencija kod Mulvijeva mosta« (slika 37) otkriva 
finoću obrade teme i snagu kompozicije i osjećaja 
koja tu sliku svrstava među najljepša i najsnažnija 
Rubensova djela, premda je malena formata. 
Rubensova čovječnost i zdrav razum, inteligencija i 
otmjenost osjeća se tako snažno, bez obzira na to 
koji aspekt njegova života i rada promatrali, da nije 
nimalo teško zaboraviti one mračnije i tajanstvenije 
sile koje su se skrivale u njegovoj duši. To je, prije 
svega, srž njegove stvaralačke energije, toliko snažne 
i intenzivne da ponekad graniči s histerijom. To se ne 
nazire često na glađim površinama i teksturi 
završenih slika, ali zato proviruje iz šiljatih poteza 
perom i tintom na studijama i iz nekih skica u ulju 
(slike 15 i 88), i podrhtava, jedva sputana, u lancima 
likova koji se bore, padaju i nestaju, kao usisani u 
vrtlog, u »Bitki Amazonki« (slike 36 i 38) i u 
»Posljednjem sudu« (slika 39). Ta energija, koja se 
izražava u njegovoj kompoziciji i pokretu, stoji 
također iza raznolikosti, veličine i i vlasti nad 
niegovim likovima. 


Između 1625 i 1628 Rubens je izradio skice za 
sedamnaest tapiserija (što ih je naručila 
nadvojvotkinia Izabela) koje ilustriraju dogmu 
euharistije. Te su se tapiserije tkale za Samostan 
bosonogih karmelićanki u Madridu. Ovdje su 
prikazane reprodukcije dvaju crteža u ulju (slika 68 

i 69), i one pokazuju — kako smo mogli i očekivati, s 
obzirom na važnu narudžbu iz umjetnikove zrele 
dobi — veliku virtuoznost obrade i majstorstvo 
kompozicije. U njima je također prisutan Rubensov 


živ smisao za fantaziju, njegova ljubav prema 
slikovnoj domišljatosti. Glavna scena je prikazana 

na jednoj tapiseriji, prema konačnom obliku skice u 
ulju, trebala postati draperija unutar istkanog zastora. 


Tu fiktivnu tapiseriju nose dva živahna kerubina koji 
po zamisli umjetnika pripadaju istom prostoru kao 

i gledalac. To je karakteristična barokna tehnika 
kojom se diže barijera (u ovom slučaju), 
»degradiranje« scene na tapiseriju unutar slikovnog 
prostora) koju može srušiti samo umjetnik, u ovom 
slučaju u vođenjem kerubina koji kao da provaljuju 
u naš prostor. 


Sve od svog povratka 1608 Rubens je nastojao 
ojačati svoj utjecaj na antverpenski umjetnički svijet. 
Tako je osnovao i vlastitu bakrorezačku školu da bi 
plasirao svoja djela u inozemstvo i vlastitu 
bakrorezačku školu da bi svojim sunarodnjacima 
koji sebi nisu mogli priuštiti njegovu slike (slike 

25 | 32 dolje). Rembranat je, na primjer, znao za 
bakrorez Lucase Vorstermana (slika 25) prema slici 
»Skidanje s križa« i upotrijebio ga za osnovu vlastitog 
bakroreza iz 1633. Rubens je proizvodnju tih 
bakroreza shvatio vrlo ozbiljno, te je poput 

Dickensa i Bernarda Shawa bio zabrinut za autorska 
prava. 1619 je poduzeo i konkretne korake da zaštiti 
svoja autorska prava u Francuskoj, Španjolskoj 
Nizozemskoj i Ujedinjenim provincijama, da bi se 
zaštitio od ilegalnih imitacija. Parlament Ujedinjenih 
provincija odbio je njegov zahtjev. 


Propagirao je svoj rad i zapošljavajući druge 
umjetnike koji su se specijalizirali za druge vrste 
slikarstva gdje sebe nije smatrao dovoljno sposobnim. 
Kao što je proširio granice svoje maštovitosti 
neumornim i opsežnim proučavanjem umjetnosti 

dalje i bliže prošlosti, tako je proširio i svoj umjetnički 
asortiman uz pomoć suradnika. Sve do 1620 podjela 
rada je naglašena i vrlo očita. Na prekrasnoj slici 
»Adam i Eva u raju« (slika 40) pejzaž i životinje što 
okružuju Rubensove likove izvedeni su u vrlo 
drugačijem, nadasve dotjeranom stilu Jana 

Brueghela Starijeg (1568—1625). Jan Wildens 
(1586—1653) koji će postati Rubensovim rođakom 
nakon majstorova drugog braka s Helenom Fourment 
1630, također je oslikavao pejzaže, ali su oni stilski 
cjelovitiji, po načinu slični okolini na slici »Otmica 
Leukipovih kćeri« (slika 42). 


Frans Snyders (1579—1657), kojega će Rubens 
imenovati svojim opunomoćenikom za prodaju svoje 
zbirke, specijalizirao se za teme o životinjama i lovu, 
i to je omogućilo Rubensu da svom repertoaru doda 
i scene iz lova (slika 31). Suradnja Snydersa i 
Rubensa je dokumentirana u poznatom pismu što 

ga je majstor napisao sir Dudleyju Carletonu (1573— 
1632), britanskom ambasadoru u Hagu (1615—1625). 
Carleton je donio iz Venecije veliku zbirku antiknih 
kipova, ali je uskoro shvatio da ga ona opterećuje 

s obzirom na njegov život diplomate koji je bio 
povezan s mnogim putovanjima. Istovremeno se 
počeo diviti Rubensovim slikama, pa mu je stoga 
ponudio svoje skulpture u zamjenu za slike. 
»Ekselencijo«, piše Rubens Carletonu iz Antwerpena 


28. travnja 1618. »Doznao sam od svog posrednika da 
je Vaša Ekselencija raspoložena da se sa mnom 
nagodi za Vaše antikviteta, i to mi dalo nade da 
ozbiljno razmišljate o tom poslu, budući da ste mojem 
posredniku naveli točnu cijenu koja ste za njih 

platili. S tim u vezi potpuno ću se osloniti na Vašu 
džentimensku riječ.« 


Nakon još nekoliko uvjeravanja i izjava o uzajamnom 
povjerenju, Rubens nastavlja: »Spreman sam dati 
Vašoj Ekselenciji dolje nabrojene slike, koje sam 
naslikao svojom rukom, u vrijednosti od šest tisuća 
guldena po sadašnjoj cijeni u gotovu... .« Na tom 
popisu, jednom od rijetkih sačuvanih umjetničkih 
dokumenata, stajalo je slijedeće: 


Popis slika koje su u mojoj kući 


500  guldena. Prometej prikovan na Kavkazu s 
orlom koji kljuje njegovu jetru. Original, 
vlastitom rukom, orla izradio Snyders. 

180 X 240 cm 


600 —guldena. Danijel među mnogobrojnim 
lavovima, slikanim prema živim modelima. 
Original, sve izvedeno mojom rukom. 
240 X 360 cm 


600 guldena. Leopardi, slikani prema živim 
modelima, sa satirima i nimfama. Original, 


900 


900 


1200 


900 


600 


90 


mojom rukom, osim prekrasnog pejzaža, što 
ga je izradio majstor vješt u tom žanru. 
270 X 330 cm 


guldena. Leda s labudom i Kupidom. Original, 
mojom rukom. 210 X 300 cm 


guldena. Raspeće, u prirodnoj veličini, smatra 
se možda najboljom slikom što sam je ikada 
naslikao. 360 X 180 cm 


guldena. Posljednji sud, koji je započeo jedan 
moj učenik, prema kojemu sam načinio sliku 
mnogo većeg formata za presvijetlog princa 

od Neuburga koji mi je za to platio tri tisuće 

i pet stotina guldena u gotovu; no, budući 

da ova slika nije dovršena, ja bih je potpuno 
retuširao vlastitom rukom, pa bi se na taj način 
mogla smatrati originalom. 390 X 180 cm 


guldena. Sv. Petar uzima porezni novčić iz 
ribljih usta; oko njega su drugi ribari, slikani 
prema živim modelima. Original, mojom 

rukom. 210 X 240 cm 


guldena. Lovci na konjima i lavovi, započeo 
jedan od mojih učenika, prema slici koju sam 
napravio za Njegovu Visost od Bavarske, ali 

sve je retuširano mojom rukom 240 X 330 cm 


guldena svaka slika. Dvanaest apostola s 
Kristom, rad mojih učenika, prema originalima 


koje sam načinio svojom rukom, a ima ih 
vojvoda od Lerme. Svaka slika mora biti 


potpuno retuširana mojom rukom. 
120 X 90 cm 


600 guldena. Slika Ahila obučenog u ženu, 
naslikao moj najbolji učenik, sve retuširano 
mojom rukom, prekrasna slika, s mnoštvom 
lijepih djevojaka. 270 X 300 cm 


300 guldena. Sv. Sebastijan, gol, mojom rukom. 
210 X 120 cm 


300 —guldena. Suzana, načinili moji učenici, ali sam 
ja sve retuširao. 210 X 150 cm 


Neke od tih slika mogu se i danas identificirati. 
»Prometej« je danas u Philadelphiji; ciklus Krista 

i apostola, kopiran s originala koji se nalaze u 
Madridu (slika 18), nalazi se u Kolekciji Rospigliosi- 
-Pallavicini u Rimu. Ako je, kako se obično tvrdi, 
»Danijel među mnogobrojnim lavovima« slika (30) 
koja je sada u National Gallery of Art, u Washingtonu, 
čini mi se da to potiče jedan problem. Iz nešto kasnije 
razmjene (ovaj put slika) s Carletonom znamo da 
slike, što ih je Rubens nudio, uvijek odgovarale 
Rubensovoj »reklami«. Velika slika »Lov na lavove« 
izazvala je veliko nezadovoljstvo (»Rubens ju je 


jedva dotaknuo svojim kistom«), naročito zato što 
je bila namijenjena zbirci princa od Walesa, poslije 
Charlesa I. Lord Danvers, prinčev posrednik, bio 
je odlučan: »Princ neće dopustiti da ta slika uđe u 


njegovu zbirku.« U to vrijeme Rubens je radio na 
drugom »Lovu na lavove« za poklon markizu od 
Hamiltona; tvrdio je da naslikana »potpuno mojom 
rukom«. Može se s razlogom pretpostaviti da je 
Hamiltonov »Lov na lavove« naslijedila njegova 
obitelj i da je poslije prešao u zbirku Northwick Park. 
Slika se ponovno pojavila kod Sothebyja u ožujku 
1975, i jasno se vidjelo da je vrlo slabe kvalitete. 
Usprkos Rubensovoj izjavi, on je vrlo vjerojatno 

nije ni taknuo svojom rukom. »Danijel u lavljoj jami« 
je hladna slika i za to vrijeme (dopuštajući čak da je 
bila u Rubensovim rukama neko vrijeme) 
iznenađujuće kruta u obradi. Drugim riječima, teško 
je prihvatiti majstorovu tvrdnju da je ta slika bila 
potpuno njegov rad. 


Premda je počeo zapošljavati stručnjaka za izvedbu 
prirodne pozadine figuralnih tema, Rubens se je i sam 
postepeno počeo vrlo intenzivno zanimati za slikanje 
pejzaža. Jan Brueghel, koji je umro 1625, zadržao je 
mnoge karakteristike umjetnosti svoga oca, velikog 
Pietera Bruegela (oko 1525—1569; obično se njihova 
prezimena pišu različito): visoko gledište, široke 
panorame, redukcija likova na beznačajnu mjeru. 
Također je usvojio intimnije koncepcije kasnijih 
flamanskih majstora sedamnaestog stoljeća, kao što 
su bili Gillis van Coninxloo (1544—1607), čije slike 
mame promatrače duboko u šumu. 


Rubens je posuđivao iz obje tradicije. Drezdenski 
»Lov na vepra« (slika 44) i dva pejzaža iz londonske 
National Gallery, (»Pastir sa stadom u šumskom 


pejzažu« i »Pojilište«, obje oko 1615—22) posižu 

za Coninxloovom tradicijom, i glavna je razlika u 
povećanom fizičkom mjerilu i osjećaju pokreta koji 
dijagonalno prelazi slikama. Međutim, na slici 
»Filemon i Baukida« (slika 45) okolina je krajnje 
neprirodna, a raspoloženje dramatično. To je 
barokni nastavak izraza Pietera Bruegela. Prekrasno 
»Seosko gospodarstvo kraj Laekena« (slika 41) je 
ponovno drugačije, te svojom mirnoćom i prikazom 
skladnog seoskog života prethodi velikim pejzažima 
30-ih godina sedamnaestog stoljeća (slike 73, 82 i 83) 
o kojima ćemo oovoriti kasnije. 


Rubens je 1625 u Parizu radi montiranja posljednjih 
platna iz ciklusa o Mariji de' Medici, te prisustvuje 
vjenčanju Charlesa, princa od Walesa (preko 
zastupnika) s Henriettom Marijom. Za vrijeme istog 
posjeta upoznao se s vojvodom od Buckinghama 
(1592—1628), koji je postao priznatim ljubimcem 
Jamesa | i nastavio uživati naklonost njegova 
nasljednika Charlesa I. 1623 postao je prvim 
vojvodom od Buckinghama, a nakon dvije godine 
zapovjednikom ratne mornarice i kopnene vojske. 
Ubio ga je atentator u Portsmouthu 1628. Taj je 
susret imao važne reperkusije za Rubensa. Vojvodi 
je prodao svoju cjelokupnu zbirku rimskih kipova 
(uključujući i one što ih prije samo nekoliko godina 
kupio od Carletona), gravirano kamenje, medalje 

i slike (i vlastite i one talijanskih i sjevernoevropskih 
majstora) za 100.000 guldena. Politički problemi 
zbog kojih je Buckingham postao korisna diplomatska 
veza u sve složenijoj borbi za vlast između Španije, 
Ujedinjenih provincija, Francuske i Engleske također 


su odgodile završne detalje pregovora sve do 1627. 


Rubens je možda ozbiljno sumnjao u Buckinghamovu 
političku pronicavost (mislio je da su vojvodini 
»hirovi i drskost« te utjecaj na Charlesa | opasni), 
ali je bio previše lukav i poslovan da bi propustio 
takvu priliku. Osim što mu je prodao svoju zbirku 

— vjerojatno uz lijepu dobit — naslikao je 
Buckinghamov portret za 500 funti, što je tada bio 
golem iznos. U sedamnaestom stoljeću portrete su 
obično slikali u mnogo drugačijim okolnostima 
nego danas. Što je model bio važniji, to bi manje 
vremena morao (ili morala) provoditi u zamornom 
poziranju. Za slikanje tijela pozirala bi nevažna 
osoba ili pomoćnik u ateljeu u odgovarajućoj odjeći. 
Čak i glava se mogla naslikati samo prema crtežu. 
Tako je bilo i sa slikom Buckinghama. Prekrasnu 
studiju (slika 53, desno) nacrtao je za vrijeme 
posjeta Parizu 1625. Zatim je uslijedila skica u 

ulju (slika 55), koja se tek nedavno ponovo pojavila 
u javnosti. 


Osnovna tema, portret vojnog zapovjednika na konju, 
ista je kao kod »Lerme« (slika 1), ali je obrada 
dotjeranija i sigurnija. Buckinghama je naslikao na 
konju koji se propinje na stražnje noge, uz morsku 
obalu. Usidreni brodovi su aluzija na njegovo 
zapovjedništvo mornaricom, i ta je aluzija istaknuta 
likovima Neptuna i najade (dolje lijevo) koji donose 
vojvodi darove mora. Iza njega na nebu je krilati 

lik s trubom Slave. Dovršena slika, u prirodnoj veličini 
(otprilike 300 X 330 cm), koja je na nesreću stradala 


u požaru 1949, bila je čak bogatija u aluzijama na 
vojvodin visok položaj u engleskom političkom 

životu. Poput platna iz ciklusa o Mariji de' Medici, 
portret vojvode od Buckinghama i paralelna, velika 
stropna slika, na kojoj se slave vojvodine vrline, 
također uništena i poznata samo po izvanrednoj 

skici u ulju (slika 54), jesu primjeri slikovnog laskanja, 
što ih je stvorio umjetnik koji je imao malo iluzija o 
moćnim likovima u središtu tih bombastičnih šarada. 


Tu dvosmislenost Rubensova stava treba naglasiti 
ne zato da bismo ga »raskrinkali«, nego zato što taj 
stav ističe njegovu genijalnost kao crtača, gotovo u 
apstraktnom smislu. Poluoklopljeni lik na skici u 
ulju (slika 54), kojemu tri Gracije pružaju krunu od 
cvijeća i kojega dočekuju Krepost i Obilje, mogao bi 
zapravo biti Lerma ili Vilim | Mučaljivi ili praktički 
bilo tko, jer to ne mijenja smisao slike. To je 
diplomatska predodžba, oblik vizualne etikete tako 
pune takta, i laskanja, tako opće idealizirane, da je 
zapravo i bez značenja; nas, koji nimalo ne hajemo 
za Buckinghamovo ambiciozno trčanje za moči, 
ona zadivljuje svojom izvanrednom tečnošću crteža. 
| baš zato što ne hajemo za historijsku ličnost u 
središtu tog uzburkanog baroknog Olimpa, vrlo nam 
se lako može dogoditi da krivo protumačimo sliku. 
Alegorijski aparat guta centralni lik; naprotiv, 
Rubensovim bi suvremenicima ta slika izgledala 
značajna zbog toga što je primijenio umjetnički 

stil sa časnim asocijacijama (i antiknim i 
renesansnim) da prikaže vojvodu od Buckinghama 

i njegovu vrlo razumljivu želju za slavom. 


Alegorije, simboli i metafore, literarne i likovne, igrale 
su mnogo veću ulogu u umjetničkom izrazu 
sedamnaestog stoljeća, nego što danas mislimo. 

| Rubensov uspjeh se djelomično temeljio na 
majstorstvu izraza, koji nije samo bio dotjeran i često 
vrlo učen, nego i internacionalno razumljiv. Zato mu 

i nije bilo teško da s lakoćom prelazi sa slavljenja 
Gonzage, Medičejaca, vojvode od Buckinghama ili 
engleskog kralja na slavljenje madona ili svetih otaca. 
Rubens je toliko ovladao naglašenom strukturom tog 
izraza, njegovim bogatstvom asocijacija i aluzija, 

da je mogao s najvećom lakoćom prelaziti s teme 

na temu, bila ona crkvena ili svjetovna. Njegov 
slikarski stil doista otkriva sličan raspon posve 
umjetničkih asocijacija, bogatstvo posudbi i 
adaptacija, zbog kojih je njegova umjetnost tako 
tečna i inventivna. Elementi njegova likovnog 
vokabulara postali su tako zamjenjivi da se likovi 
vraćaju u različitim kontekstima. »Andromeda« 

(slika 93) se, na primjer, pojavljuje u istoj pozi kao 
boginja na lijevoj strani u »Parisovom sudu« (slika 
91); posjetioci Berlina možda će se sjetiti da je 
Andromedin izraz i nagib njezine glave vrlo nalik 

na te karakteristike kod susjedne »Sv. Cecilije«. Isti 
goli ženski akt pojavljuje se i na slici »Mir i rat« 

(slika 72), gdje simbolizira Mir, i na slici »Venera, 
Mars i Kupido« (Dulwich) gdje, praktički 
nepromijenjen, taj ženski akt postaje Venera, 

rimska boginja ljubavi. 


Izabela, Rubensova žena, umire 1626, i on je potpuno 
slomljen. Taj tragični gubitak zadesio ga je kad je 


bio izuzetno zaposlen i kao političar i kao slikar. 
Dio te tuge ublažio je u radu. 1628. Rubens odlazi 

u Španiju i provodi u Madridu osam mjeseci. Ponovo 
kopira Tizianova djela i upoznaje se s Velazquezom, 
dvorskim slikarom Filipa IV. 1629. španjolski kralj 
šalje Rubensa kao diplomatskog izaslanika u 
Englesku Charlesu I. Filip i njegova tetka, 
nadvojvotkinja Izabela, opunomočili su ga da 
pomogne uspostaviti primirje kako bi time utro put 
za potpisivanje potpunog mirovnog ugovora između 
Engleske i Španije, budući da je među njima 
postojalo ratno stanje još od propasti planiranog 
braka sa španjolskom princezom 1623. Slijed 
političkih događaja je složen i ne trebamo se na 
njemu zadržavati. Dovoljno je samo zapamtiti da je 
Rubens bio u Engleskoj od 5. lipnja 1629. do 23. 
ožujka 1630, da je ta njegova misija dovela bar do 
razmjene ambasadora, da je Charles | proglasio 
Rubensa vitezom (3. ožujka 1630), a sveučilište u 
Cambridgeu mu dodijelilo titulu počasnog magistra, 
te da ga je taj posjet inspirirao za niz važnih slika i 
doveo do sklapanja ugovora za slike koje će biti 
montirane na strop tek dovršenog Banqueting Halla 
što ga je projektirao arhitekt Iniga Jonesa. 


Jedna od slika nastalih u Engleskoj bila je »Miri 

rat« (slika 72), posebno lijepa alegorija, za koju je 
potrebno vrlo malo objašnjenja, čak i danas kada 

je takav likovni jezik postao neobičan. Mir je povezan 
sa zdravom djecom, plodovima zemlje, umjetnošću, 
blagostanjem, velikodušnošću i sigurnosti. U pozadini 
je Minerva (rimska boginja mudrosti) koja odvlači 


oklopljeni lik Marsa, boga rata. Sliku je poklonio 
Charlesu I i njezino značenje, u trenutku kada se 
mirovni ugovor nazirao, nije moglo biti bez učinka 
na kralja. Rubens slikar i Rubens diplomat napokon 
su se stopili u aktivnu i kreativnu silu. 


Drugo djelo, od kojega bar glavni središnji dio datira 
iz doba posjeta Londonu, jest »Sv. Juraj i zmaj« 
(slike 58 i 60) gdje je poznata legenda prikazana 

u krajoliku koji podsjeća na London i rijeku Temzu. 
Očito je da je sv. Juraj idealizirani lik Charlesa I. 
Međutim, najvažnija među narudžbama iz Engleske 
jest svakako ona koja se odnosi na devet stropnih 
slika na platnu za Banqueting Hall. Simbolizirajući 
koristi što ih nacija ima od vladavine Jamesa | 
(naročito od ujedinjenja dviju kruna, Engleske i 
Škotske), te su slike bile dovršene do 1635. Rubens 
je 1638. napokon dobio puni honorar od 3.000 funti 
i zlatni lanac. Te su slike jedini složeni Rubensov 
projekt koji se još može vidjeti u originalnom 
ambijentu. Budući da ih je neobično teško dobro 
fotografirati, možemo im se diviti i na mnogim 
sačuvanim pripremnim skicama. Slika 61 je 
reprodukcija jedne od najbriljantnijih studija. 
Središnji, ovalni dio posvećen je apoteozi Jamesa i 
kojega podupire Pravda (s mačem) i koji će upravo 
primiti lovorov vijenac od Minerve. Grublje skicirani 
likovi izvan tog ovala i oko rubova simboliziraju na 
razne načine (Mudrost svladava Neznanje, itd) 
jedinstvo Mudrosti i Herojske Vrline. 


Iduće tri godine Rubens je bio vrlo angažiran u 
diplomaciji, ali ga je 1633. nadvojvotkinja Izabela 
konačno, na vlastiti zahtjev, oslobodila svih 
diplomatskih poslova. 1630. ponovo se oženio: 
»Kad sam otkrio da još nisam sposoban živjeti bez 
žene, odlučio sam da se ponovo oženim.... Uzeo 
sam mladu ženu, poštenih roditelja, ali niska roda, 
premda su me svi nastojali nagovoriti da se oženim 
dvorskom damom. No bojao sam se poroka koji je 
često spojen s plemenitim porijeklom, a to je ponos, 
naročito u tom spolu, (ovdje Rubens piše latinski, 
što je vrlo često u njegovim pismima), pa sam 
izabrao ženu koja neće pocrvenjeti kad uzmem u 
ruku svoje kistove.« Ta mlada žena bila je Helena 
Fourment (1614—1673). Kad su se vjenčali, njoj je 
bilo šesnaest godina, a Rubensu pedeset i tri. 

Imali su petoro djece, a posljednje se rodilo nakon 
njegove smrti. 


U svibnju 1635. Rubens je kupio dvorac i leno Steen, 
imanje, na kojem je proveo veći dio posljednjih pet 
godina života. Umro je u Antwerpenu, 30. svibnja 
1640. 


Godine između 1609. i 1630. posvetio je stvaranju 
složenog aparata namijenjenog širenju određenog 
umjetničkog stila Evropom. S izvanrednim uspjehom 
radio je za kraljevske kuće Španjolske, Francuske 

i Engleske kao i za plemstvo i svećenstvo u tim 
zemljama, te u Italiji i Njemačkoj. Međutim, u 
posljednjem desetljeću, iako je taj »aparat« još 


postojao u antverpenskom ateljeu, sam Rubens 
posvećivao je sve manje pažnje konačnom 
dotjerivanju svojih djela. Od-tri važne narudžbe, 
dvije veće, dekoracije za trijumfalni ulazak (u 
Antwerpen) kardinala-infanta Ferdinanda (travanj 
1635), Izabelinog nasljednika, te slike za Torre de la 
Parada, lovačku kuću Filipa IV (od 1636), izveli su 
članovi njegova ateljea; španjolsku narudžbu izradili 
su umjetnici kojima je bilo dopušteno da signiraju 
svoja djela. Rubens je uglavnom sudjelovao samo 
na izradi slika za Banqueting Hall. 


U posljednjih deset godina Rubens (koji je već prešao 
pedesetu) je slikao sve više radi vlastita zadovoljstva, 
a službene narudžbe, koje je primao, ponekad je vrlo 
sporo dovršavao. »Put na Kalvariju« naručila je 
opatija u Afflighemu 1634, a Rubens ju je isporučio 
1637. Pišući u srpnju 1637. o jednoj narudžbi Rubens 
je rekao: »Trebat će mi bar godina i pol, ako budem 
ležerno radio, da zadovoljim želju vašeg prijatelja.« 
Kad su ga u travnju 1638. ponovo upitali kako 
napreduje posao (prihvatio je narudžbu), Rubens 

se osjetio ponukanim da naglasi kako ne voli da ga 
požuruju » pa bih vas molio da me pustite da radim 
po svojoj volji i onako kako mi odgovara tako da 
mogu uživati u dovršavanju.« Radilo se o slici 
»Raspeće sv. Petra« za Crkvu sv. Petra u Kolnu u 
kojoj se još nalazi i u kojoj je pokopan Rubensov 
otac), koja je još bila u njegovu ateljeu kad je umro 
1640. 


Tokom prethodnih dvadeset godina Rubens je 
dokazao da je dovoljno velika ličnost da može upiti 
sve pouke koje su mu mogle pružiti talijanska 
umjetnost i klasična skulptura ne izgubivši pri tom 
svoj umjetnički identitet. Sada, u posljednjim 
godinama svoga života, slikajući sve više za vlastiti 
užitak, njegova »sjevernjačka« ličnost počela je sve 
više jačati. Pejzaž, koji je Michelangelo prezirao a 
Rafael ignorirao, osim za pozadinu svojih likova, 
postao je Rubensova glavna tema. Upravo u doba 
svog povlačenja na selo Rubens je počeo gledati 
na pejzaž mnogo manje formalno i mnogo orginalnije, 
nego što ga je promatrao u 20-im godinama 
sedamnaestog stoljeća; dvorac Steen i njegova 
okolica inspirirali su neka od njegovih najsjajnijih 
remek-djela. 


Rubensu su idealno ležali pejzaži. Njegov smisao za 
likovnu organizaciju omogućio mu je stvaranje 
jedinstvene cjeline iz bezbrojnih detalja; njegova 
razigrana ljubav prema životu — jedan od tajnih 
izvora njegova velikog umjetničkog uspjeha — 
izvanredno je obogaćivala njegovu viziju prirodnog 
svijeta; njegov osjećaj za boje i atmosferu učinili su 
ga majstorom u kreiranju raspoloženja kojima priroda 
tako obiluje. »Dvorac Steen« (slika 82) i paralelna slika, 
tzv. »Pejzaž s dugom« (slika 83) su možda Rubensova 
najsjajnija djela u tom žanru. Struktura obiju slika 

je posve barokna, ne samo po proračunatoj asimetriji 
kompozicija, nego i po dijagonalama što plešu 
površinama i gube se u prostoru. Grmovi kupina, 
lovac i stoka tvore trokute na površini i u prostoru 

što ispunjava srednje dijelove prednjih planova. 


Obje slike kao da šušte od dinamike, a ptice, 

grmlje, kupine i patke naslikane su znanjem koje se 
temelji na pažljivom promatranju. Sačuvalo se mnogo 
studija za pejzaže (slike 52 i 67); jedna od njih ima 
čak i bilješke na flamanskom o vrsti i boji biljaka: 
»lišće je lijepo zeleno, sjajno, ali naličje mu je malo 
blijedo i zagasito«. | ton pejzaža varira. Ako su 
»Dvorac Steen« i »Pejzaž s dugom« simfonije po 
opsegu i strukturi, onda je »Pejzaž s pastirom i 
njegovim stadom« izvanredna komorna kompozicija, 
mala formatom i nježno naslikana, nježna uspomena 
na zalaz sunca iznad flamanskih ravnica. 

30-ih godina sedamnaestog stoljeća Rubens je našao 
2ogat izvor inspiracije i na licu i tijelu svoje žene. 
Mnogobrojni portreti Helene ne otkrivaju samo 
sjevernjački aspekt njegova umjetničkog 
temperamenta, s tipičnom sklonošću prema 
preciznom i specifičnom, već nagovještavaju i sve 
veću slobodu stilova sedamnaestog stoljeća. U 
šesnaestom stoljeću obiteljska slika bila je još 
srazmjerno rijetka pojava. Durer je slikao svog oca 

i sebe; Holbein svoju ženu i djecu, Tizian sebe. 
Međutim, raznovrsnost velikog dijela umjetnosti 
sedamnaestog stoljeća stvorena je upravo na 
temeljima umjetnosti šesnaestog stoljeća, naročito po 
uzoru na venecijansko slikarstvo. Caravaggio je 
koristio svoje crte lica, ponekad prerušen u Bakha, 
ponekad u Golijata. Rembrandt je razvio tu zamisao 
i sve više nalazio inspiracije među članovima svoje 
obitelji i u ogledalu; za Vermeera je soba u njegovu 
domu postala i atelje i tema. I Rubens je sudjelovao 
u tom karakterističnom širenju stavova i mogućnosti. 
Helena Fourment pojavljuje se na njegovim djelima u 
vjenčanoj haljini (slika 76), s rukavicama (Munchen), 


kao Hagara (Dulwich), kao Andromeda (slika 93), 
kao sv. Cecilija (Berlin), kao Bat-Šeba (Dresden), 
sa svojom djecom (slika 86), erotski stežući krzno 
(slika 92) i kao sve tri boginje u »Parisovom sudu« 
(slika 91). Većina Sabinjanki u remek-djelu (slika 
90), koje je nastalo sredinom tridesetih godina, 
baziraju se na njenom obliku i crtama lica. 


Osim mnoštva Helena, najupadljivija karakteristika 
»Otmice Sabinjanki« — osim, to jest, čiste kvalitete 
slike i vitalnosti kompozicije s međusobno povezanim 
skupinama — jesu boje što se nižu od centralnog 
sjaja crne i zlatnožute, zelene i plave koje se 
pojavljuju na odjeći i jakog plavetnila neba do 
najn'ežnijih nijansa užičaste, plave, te tamne i svijetle 
ljubičaste boje u ostalim dijelovima. | 


Ta sposobnost modeliranja iz najfinijih tonova do 
najsvjetlije nijanse boje je opća karakteristika 
Rubensovih kasnijih radova koju umjetnik duguje 
ponovnom proučavanju venecijanskih majstora 
šesnaestog stoljeća kojih su slike bila glavna 
inspiracija u posljednjem desetljeću njegova rada. 
»Otmica Sabinjanki« bazira se na Tintorettovom 
»Čudu roba«, i u kompoziciji i u jukstaponiranju 
blještave, svijetlo obojene pozadine i jakih punih 
boja u prednjem planu. Međutim, za uspjeh svojih 
kasnih djela Rubens najviše duguje Tizianu. 
Diplomatski posjet Španjolskoj 1628—1629. pružio mu 
je drugu priliku da prouči i napravi kopije 
izvanrednih Tizianovih slika iz kraljevske zbirke. 


1603. najviše su ga zanimali portreti Habsburgovaca. 
1629. pravac kojim je pošla njegova umjetnost najbolje 
odražava činjenica što je sada kopirao kompozicije 
talijanskog majstora s prikazima senzualnih likova, 
naročito »Otmicu Europe« i »Adama i Evu« (obie 

u Madridu). Kopije »Slavljenja Venere« i »Bakanala« . 
(originali su u madridskom Pradu, a kopije u 
Stockholmu) vjerojatno datiraju iz sredine tridesetih 
godina sedamnaestog stoljeća. »Bakanal« (slika 81) 

je savršena kopija, sve do cvijeća, biljaka i ptica na 
drveću i nebu, i naslikana je s toliko ljubavi i takvom 
virtuoznošću da prestaje biti kopijom u uobičajenom 
smislu te riječi. Umjesto toga, to postaje remek-djelo 
Rubensove umjetnosti, ne čin plagiranja već ljubavi 

u kojoj su se Tizianova slika i Rubensov stil potpuno 
stopili. Možda bismo »Bakanal« mogli nazvati 
najboljom kopijom u povijesti evropskog slikarstva. 


Tizian je u svojim kasnijim djelima razbio oblike u 
mozaik boja koje se stapaju samo onda kad ih 
gledamo iz određene udaljenosti. Rubens je usvojio 
tu »impresionističku« tehniku u vlastitim zrelim 
radovima. Briljantnost svojih tonova iz tridesetih 
godina postigao je intenzificirajući boje na cijeloj 
slici. Javlja se i odgovarajući gubitak zanimanja 

za dramatske kontraste svjetla i sjene koji su mu 
bili toliko važni do 1620 (slike 1 i 22). 


Rubensova ovisnost o Tizianu proširila se i na 
kompoziciju i na obradu. »Helena Fourment u 
krznenom ogrtaču« (slika 92) je možda krajnje 


senzualno i intimno djelo koje je umjetnik naslikao 
isključivo za svoje zadovoljstvo, ali ono je 
istovremeno izravno preuzeto od Tizianove »Djevojke 
s krznom« od koje je Rubens načinio kopiju (original 
je pripadao Charlesu | i sada je u Beču; kopija je u 
jednoj londonskoj privatnoj zbirci). Razlike su 
zanimljive i značajne. Rubens ne samo da je 
protegnuo kompoziciju na punu veličinu, nego je 
pokazao Helenu Fourment u pokretu i premda 

glava gleda prema nama, tijelo je okrenuto u 
baroknom stilu, na način koji je Tizianu bio nepoznat. 


Tokom tridesetih godina dvije strane Rubensova 
umjetničkog temperamenta, talijanska i sjevernjačka, 
neprestano su se ispreplitale, pa se gotovo i ne treba 
čuditi da su se počeli javljati novi tipovi umjetnosti 

s radikalnom promjenom sižea. To je posebno očito 
u ciklusu f&tes champetres (slike 78, 79 i 95) koje 
ponovo vuku porijeklo od Tiziana i nagovještavaju 
Watteaua na kojeg su one naročito utjecale. To su 
prizori s galantnim dvoranima u sanjarskom 
kraljevstvu srca. Slika »Vrt ljubavi« (95), nazivu 
poznatom još iz osamnaestog stoljeća, rezimira bit 
čitavog ciklusa. 


Prekrasne figure su u suvremenoj odjeći, ali ih je 
začarala Venera sa svojim amoretima. Svijet klasične 
mitologije i suvremenog života međusobno se 
isprepliću, topeći se u Rubensovu gorljivom i općem 
testamentu ljubavi: ljubavi prema svojoj ženi i obitelji, 
rodnom kraju, ljubavi prema svijetu antike, te, iznad 
svega, ljubavi prema slikarskoj umjetnosti i 
slikarskom činu. 

BILJEŠKE UZ REPRODUKCIJE 


1 Vojvoda od Lerme 


Platno, 294 X 208 cm. 1603. Madrid, Prado. 


2 Studija za »Vojvodu od Lerme« 


Pero i tinta preko crne krede, 30,5 X 22 cm. 1603. 
Pariz, Louvre (Cabinet des Estampes). Held, 71. 


Vojvoda od Lerme (1552—1625) bio je svemoćna lič- 
nost u vladi i na dvoru španjolskog kralja Filipa Ill 
koji ga je imenovao vojvodom 1599. Portret u prirod- 
noj veličini bio je naslikan za vrijeme Rubensove 
diplomatske misije u Španjolskoj 1603. Tu zanimljivu 
studiju je nesumnjivo nacrtao da bi postigao pravu 
ravnotežu u kompoziciji — sam vojvoda nije se htio 
angažirati u izradi slike, pa je stoga i drugačija glava 
koju je majstor naslikao prema modelu ili možda čak 
iz mašte. 


3 Studija za »Markizu Brigidu Spinola-Doria« 


Pero i tinta preko crne krede, 31,58 X 18 cm. 1606. 
New York, Morgan Library. Held, 73. 


4 Markiza Brigida Spinola-Doria 


Platno, 152 X 98 cm. 1606. Washington, D. C., National 
Gallery of Art (zbirka Kress) 


Brigida (rođena 1584) pripadala je đenovskoj plemićkoj 
porodici. Udala se za Giacoma-Massimiliana Doriju 
1606, iste godine kad je nastala i ova slika, na kojoj 
ona nosi bijelu satensku haljinu koja bi mogla biti i 
njezina vjenčanica. Lik na portretu je skraćen (negdie 
nakon 1851); studija kompozicije u punoj veličini je 
sačuvana (studija je možda naslikana prema modelu 
neke dvorske dame). Rubens je na studiji čak dodao 
bilješku o boji — na zavjesi iza glave napisao je 
Root, što na flamanskom znači crven. 


5 Bogorodica s djetetom I poklonstvo anđela 
(detalj) 


1607/8. Rim, Santa Maria in Vallicella (Chiesa Nuova). 


To je središnji dio vrlo dotjerane oltarske slike koja 
je bila jedna od najvažnijih narudžbi što ih je Rubens 
dobio za vrijeme svog boravka u Italiji, ali koja mu je 
prouzročila toliko teškoća. Sačuvano je nekoliko skica 
u ulju i crteža za tu sliku. 


6 Krštenje Kristovo 


Crna kreda, 50 X 77,5 cm. 1604. Pariz, Louvre (Cabinet 
des Estampes). Held 11. 


Pripremni crtež za vrlo veliku sliku (sada u Antwer- 
penu) koja je bila naručena za crkvu Sv. Trojstva u 
Mantovi čiji vojvoda je angažirao Rubensa za vrijeme 
njegova boravka u Italiji. Crtež otkriva jak utjecaj 


Michelangela i, nešto manji, Tintoretta. 


7 _ Sileni Egla, i drugi likovi 


Pero i tinta, lavirano, 27 *X 50,5 cm. Oko 1611—13. 
Windsor, Royal Library. Held, 29. 


Zanimljiv primjer Rubensovog likovnog »glasnog raz- 
mišljanja« gdje čak i ponavlja figuru (glavna nimfa) 
tri puta. 


8 Navještenje 


Platno, 223,5 X 200 cm. Oko 1609—10. Beč, Kunsthi- 
storisches Museum. 


Bazira se na crtežu Baroccija. Ovo »Navještenje« je 
mnogo dramatičnije od njegova vizualnog izvora. 
Prizor je smješten u noć, pa je na taj način Rubens 
mogao iskoristiti jake kontraste boja i tonova. Slika 
odražava i jak osjećaj za ritam. 


9 Sv. Juraj i zmaj (detalj) 


Madrid, Prado 


Ovaj detalj s velikog platna (308,5 X 259 cm) nasli- 
kanog oko 1605—7. pokazuje naročito dobro živost 
i resku snagu Rubensova stila u početku njegove ka- 
rijere. Jahač u punom zamahu, djelomično izveden iz 
Leonardove »Bitke kod Angnhiarija«, ponovo se po- 
javljuje u prizorima lova (vidi slike 31 i 32 dolje). 


10 (lijevo) Polaganje u grob 


Pero, tinta, lavirano preko crne krede, 22, 15,5 cm. 
oko 1615. Amsterdam, Rijksmuseum. Held, 37. 


Dramatska interpretacija teme koja se temelji na Ca- 
ravaggiovoj velikoj slici, sada u Vatikanu, koju je 
Rubens naslikao (oko 1602—3) za Chiesa Nuova gdje 
je radio tri ili četiri godine kasnije (vidi sliku 5). 


10 (desno) Venera oplakuje Adonisa 


Pero, tinta, lavirano, 22 X 15,5 cm. Oko 1610—12. 
London, British Museum. Held, 22. 


Jedan iz niza raznih crteža koji su možda nastali u 
vezi sa slikom koja je danas izgubljena. Crtež se 
temelji na potno restauriranoj klasičnoj skupini. 


11. Četiri lika u orijentalnoj odjeći 


Pero _ i tinta, 31 X 39 cm. Oko 1610—15. London, 
British Museum. Held, 163. 


Dvostruka strana iz bloka za skiciranje odjeće. Temelji 
se na starijem izvoru i vjerojatno je napravljena za ne- 
KO eventualno buduće djelo. Likovi pokazuju Perzi- 
jance, a list je prekriven bilješkama o bojama. 


12. Bijeg svete obitelji u Egipat 


Drvena ploča. 40 X 52,5 cm. 1614. Kassel, Gemaldega- 
lerie. 


Slika koja otkriva vrlo jak utjecaj njemačkog slikara 
Adama Elsheimera (1578—1610), kojega je Rubens 
upoznao u Rimu i čiju je smrt oplakao u poznatom 
pismu (pogledajte uvodni dio teksta). Međutim, li- 
Kovi kod Rubensa su veći i bliži promatraču nego u 
Elsheimerovoj kompoziciji (najbolja verzija koje se 
nalazi u Munchenu). 


13 Umjetnik i njegovi prijatelji u Mantovi 


Platno, 78,5 X 102,5 cm. Oko 1606. Koln, Wallraf-Ri- 
chartz-Museum. 


Rubens je slikao i crtao sebe i svoju obitelj cijelog 
života. Ovo je rani primjer, a uključuje i njegova brata 
Filipa Rubensa. Pogledajte i slike 19 i 64. 


14. Studije za »Marijin pohod« 


Pero i tinta, lavirano, 26,5 X 36,5 cm. 1612—13. Bayon- 
ne, Musće Bonnat. Held, 27. 


Ostaci nekadašnjeg većeg lista. Ovaj crtež sastoji 
se od skica za lijevo krilo triptiha »Skidanje s križa« 
u antverpenskoj katedrali (vidi slike 21 i 22). 


15 _ (lijevo) David i Golijat 


Pero i tinta, 21,5 X 16,5 cm. Oko 1610—12. Montpel- 
lier, Bibliotheque Universitaire (zbirka Atger). Held, 
26. 


Snažni crtež na kojem se dva puta vidi pokret Davida 
kako se sprema odsjeći Golijatovu glavu. 


15. (desno) Mladić nosi ljestve 


Crna i bijela kreda, 35 X 30 cm. Oko 1619. 20. Beč, 
Albertina. Held, 99. 


Skica za jedan od likova na oltarskoj slici, poznatoj 
pod nazivom »Coup de Lance«. 


16 Samson i Dalila 


Drvena ploča, 53 X 59 cm. Oko 1609. Cincinnati Art 
Museum, Harry S. and Eva Belle Leyman Fund. 


Ova snažna skica za sliku, koja je prije bila u jed- 
noj privatnoj zbirci u Hamburgu, pokazuje ponovo 
Rubensov dar za adaptaciju. Za lik Dalile nalazi prau- 
zor u dva Michelangelova djela: u izgubljenoj »Ledi« 
i u liku »Noći« koju je Rubens nacrtao još 1603. (slika 
17 dolje). 


17. (gore) Venera (?) i Kupido 


Pero i tinta, 21 X 28 cm. Oko 1618—20. New York, 
Zbirka Frick. Held, 46. 


Listovi studija koje se djelomično temelje na Tizia- 
novim radovima. Najdonji ženski akt zacijelo se dje- 
lomično bazira na usnuloj nimfi u »Andrijancima« koju 
će sliku Rubens kasnije kopirati u punoj veličini 
(slika 81). 


17 (dolje) Noć (prema Michelangelu) 


Kreda, pero i bistra, pojačano žutom i bijelom nepro- 
vidnom bojom, 36,5 X 50,5 cm. 1603. i poslije. Pariz, 
Institut Neerlandais (zbirka Lugt). 


Glavni dio tog crteža gotovo sigurno potječe iz pro- 
ljeća 1603. kada je Rubens bio u Firenci na putu u 
Španjolsku iz Mantove. Svijetliji crteži kipa različitih 
uglova, nacrtani ili po sjećanju ili čak prema maloj 
kopiji mramornog kipa, kasnijeg su datuma. 


18 Apostol Simon 


Drvena ploča, 108 X 83,5 cm. Oko 1612—13. Madrid, 
Prado. 


Slika prikazuje sv. Simona kako čita Sveto pismo, dok 
lijevu ruku drži na pili kojom su ga navodno usmtrtili. 
Dio je ciklusa koji obuhvaća dvanaest apostola i lik 
Krista u pola duljine (izgubljen), što ga je Rubens na- 
slikao za vojvodu od Lerme (slika 1). Drugi ciklus, 
koji su naslikali njegovi pomoćnici, bio je naveden 
na popisu djela u Rubensovu pismu (1618) sir Dudley- 
ju Carletonu (pogledajte uvodni tekst). 


19 Rubens i njegova žena Izabela u sjenici od kozje 
krvi 


Platno, 174 X 132 cm. 1609—10. Munchen, Alte Pina- 
kothek. 


Na ovoj prekrasnoj slici Rubens slavi spomen na 
svoje vjenčanje s Izabelom Brant (1591—1626) 3. li- 
stopada 1609. U tom braku rodit će se četvoro djece. 
Nakon njezine smrti Rubens je napisao: »Izgubio sam 
zaista vrlo dobrog životnog pratioca kojega se moglo 
voljeti i doista s pravom voljelo zato što ona nije 
imala poroka kao druge žene. Nije bila mrzovoljna 
ni sklona ženskim slabostima, i bila je sušta dobrota 
i iskrenost. Zbog tih vrlina svi su je ljubili za života 
i oplakivali nakon smrti.« 


20 Studija za lik Krista na križu 


Crna kreda, naglašena bijelom, lagano lavirano, 
40 X 30 cm. 1609—10. Cambridge, Massachusetts, 
Fogg Art Museum (legat Mete i Paula J. Sachsa). 


21 _ Studija za lik Krista na križu 


Crna i bijela kreda, lavirano s nešto bistre, 53,5 * 37,5 
cm. Oko 1614—15. London, British Museum. Held 82. 


Jedan od Rubengsovih najbriljantnijih crteža akta, 
ova studija je napravljena u vezi s jednim 
»Raspećem« na kojem je Rubens htio prikazati 
Krista kako visi na rukama s križa, za razliku od 
antverpenskog »Podizanja križa« (slika 20) gdje su 
Kristove ruke raširene. 


22 Skidanje s križa 


Drvena ploča, 114 X 76 cm. Oko 1611. London, Cour- 
tauld Institute of Art. 


»Skidanje s križa« bila je druga od dvije velike ol- 
tarske slike (danas obje u antverpenskoj katedrali) 
koje su toliko doprinijele _umjetnikovoj reputaciji. 
Ta vrlo fina skica u ulju bila je vjerojatno izrađena 
da bi se pokazalo cehu proizvođača arkebuza, koji 
su sliku, naručili, što mogu očekivati, te da mogu dati 
konačni pristanak (ili obratno) prije nego što se ugo- 
Vor potpiše i zapečati. 


23 Uznesenje Bogorodice 


Drvena ploča, 102 X 66 cm. Oko 1611—15. London, 
Buckingham Palace. 


Dotjerana pripremna skica u ulju, nedvojbeno za ol- 
tarsku sliku, premda joj nijedna od sačuvanih slika 
ne odgovara u potpunosti. 


24 Skidanje s križa 


Pero i tinta, lavirano, 35 X 23 cm. Oko 1617—18. Prije 
u zbirci gospođe G. W. Wrangham. Held, 42. 


Posebno zanimljiv primjer Rubensove tehnike rada 
dok je pokušavao postići maksimalnu kompaktnost 
kompozicije. Poredak donjih likova dok obazrivo spu- 
štaju Kristovo tijelo s križa je zgusnutiji i skulpturalniji 
nego slobodnija formulacija pri vrhu. Rubens je ta- 
kođer bio suočen s teškoćom pronalaženja malo 
drugačijeg rješenja za temu koju je već slikao. Mu- 
šterije, na primjer, ne bi bile zadovoljne točnom ko- 
pijom antverpenske oltarske slike (vidi sliku 22). 
Crtež je ovdje obrnut, s prikazom Marija na desnoj 
strani. 


25 Skidanje s križa 
Bakrorez, 57 X 43 cm. 1620. 
Bakrorezi poput ovoga, djelo Lucasa Vorstermana 


(1595—1675), s posvetom sir Dudleyju Carletonu, pro- 
širio je slavu Rubensova imena u Evropi. 


26. Venerina toaleta 


Drvena ploča, 147 X 97,5 cm. Oko 1613. Vaduz, Kolek- 
cija Liechtenstein. 


Naročito dobar primjer Rubensova usklađivanja go- 
tovo skulpturalnog osjećaja za masu i čvrstoću tijela 
S najpreciznijim opažanjem površinske strukture. Iz- 
vedba podsjeća na Tizianovu sliku »Venera i Amor 
s ogledalom« koju je Rubens kopirao. 


27 Sveta obitelj 


Drvena ploča, 138 X 102 cm. Oko 1615—17. London, 
Zbirka Wallace. 


Ova zbijena kompozicija, koja prikazuje svetu obitelj 
s Elizabetom i sv. Ivanom Krstiteljem, bila je nasli- 
kana za obiteljsku kapelicu nadvojvode Alberta, re- 
genta Nizozemske, kojemu je Rubens bio imenovan 
za dvorskog slikara 1609. Ta je slika bila slavna po- 
četkom devetnaestog stoljeća, te ju je, nakon što je 
prošla kroz razne zbirke, 1846. kupio na dražbi lord 
Hertford za 3000 funti. Hertford je bio glavni tvorac 
Zbirke Wallace. 

Studija napravljena, prema golom modelu, za lik 
Krista u, »Podizanju križa«, centralnoj ploči antver- 
penskog triptiha (sada u katedrali) koja je proslavila 
Rubensovo ime nakon povratka iz Italije 1608. 


28 Studije za glave i ruke 


Crna i bijela kreda, 34,5 X 24 _ cm. Oko 1613. Beč, 
Albertina. Held, 81. 


List studija napravljen kada je Rubens izrađivao de- 
talje za »Prikazanje u hramu« koje čini desno kriilo 
triptiha »Skidanje s križa« u antverpenskoj katedrali 
(vidi sliku 22). 


29 (Gore) Anđeo svira trubu 


Crna i bijela kreda, pero i tinta, 25,5 * 28 cm. Oko 
1617—20. New York, Morgan Library. Held, 145. 


Jedan od dva crteža što su izvedeni kao modeli za 
dva mramorna anđela u visokom reljefu koji ukra- 
šavaju trouglate zidove iznad glavnih vrata crkve sv. 
Karla Boromejskog u Antwerpenu. 


29 (dolje) Čovjek pada s konja 


Crna i bijela kreda, 33 X 31 cm. Oko 1618—20. Lon- 
don, British Museum. Held, 97. 


Studija za jedan detalj — nesretan slučaj — u min- 
henskom »Lovu na lava«. 


30 Danijel u lavljoj jami 


Platno. 220,5 X 330,5 cm. Oko 1615—17. Washington, 
D. C., National Gallery of Art (Ailsa Mellon Bruce 
Fund) 


Ta se slika obično poistovjećuje s platnom koje je 
Rubens 1618. ponudio sir Dudleyiju Carletonu u za- 
mjenu za klasične kipove; navedena je na popisu 
djela u Rubensovu pismu: »600 guldena. Danijel među 
mnogobrojnim lavovima, slikanima prema živim mo- 
delima. Original, sve izvedeno mojom rukom« (vidi 
uvodni tekst). 


31. Lov na vodene konje i krokodile 


Platno, 247 X 320,5 cm. Oko 1615—17. Munchen, Alte 
Pinakothek. 


Naslikana za izbornog kneza Maksimilijana Bavar- 
skog uz pomoć Snydersa koji je naslikao životinje. 
To je jedna od niza slika s prizorima iz lova s kojima 
ie Rubens praktički inaugurirao novi genre. Poza lov- 
ca u crvenom (zdesna) na konju koji se propinje pod- 
sjeća na ranu sliku sv. Juria (slika 9); na objema se 
vidi utjecaj Leonarda da Vincija (vidi sliku 34). Sout- 
manov bakrorez doprinio je popularnosti slike (vidi 
također sliku 32 dolje). 


32 (gore) Vol 


Crna i crvena kreda, lavirano, 29 X 445 cm. Oko 
1618. Beč, Albertina. Held 91 


Rubens je ovu studiju upotrijebio za vola u »Seoskom 
gospodarstvu kod Laekena« (slika 41). 


32 (dolje) Lov na vodene konje i krokodile 


Pero, lavirano preko olovke, 43,5 X 56,5 cm. Oko 
1618. London, British Museum. 


Crtež što ga je preslikao pomoću kvadrata Rubensov 
pomoćnik za bakrorez Petera Soutmana (oko 1580— 
1657) prema Rubensovoj slici (slika 31). 


33 Lavica 


Crna i žuta kreda, lavirano bijelom neprovidnom bo- 
jom, 39 X 24 cm. Oko 1615. London. British Museum. 
Held, 83. 


Studija za veliku sliku »Danijel u lavljoj jami« (slika 
30). 


34 _ Bitka za zastavu (prema Leonardu) 
Platno, 83,5 X 118,5 cm. Oko 1605—7. Beč, Akademie. 


Prilično slobodna kopija, s prizorom koji je ovdje 
smješten prema tamnom nebu, Leonardove slavne i 
danas izgubljene »Bitke kod Anghiarija«, naslikane za 
Sala del Gran Consiglio u Palazzo Vecchio u Firenci 
(1503—5). Pripremni karton bio je vrlo cijenjen, ali je 
u konačnoj vrijanti slike Leonardo eksperimentirao 
raznim postupcima koji su se napokon pokazali neu- 
spjelima. Slika, ili ono što je od nje ostalo, konačno 
je uništena pošto je Vasari slikao preko nje. Rubensa, 
koji je vjerojatno izradio kopiju samo prema bakrore- 
zima i kopijama, je fascinirala kombinacija zgusnute 
kompozicije i nadasve dramatskog izraza. Leonardov 
divlji jahač na konju u propnju ponovo se pojavljuje 
u ranom djelu »Sv. Juraj« (slika 9). Njegova prisutnost 
osjeća se također u tako raznovrsnim djelima kao što 
su »Lov na vodene konje i krokodile« (slika 31), »Bitka 
Amazonki« (slika 38) i »Otmica Leukipovih kćeri« 
(slika 42). 


35 Trijumf Julija Cezara 


Platno, postavljeno na hrastovu ploču, 86,5 X 163,5 
cm. Oko 1630 (7). London, National Gallery. 


Kopija, s ličnim varijacijama, V scene Mantegnina 
»Trijumfa Julija Cezara«. To je niz kartona što ih je 
Rubens vjerojatno vidio dok su još pripadali vojvodi 
od Mantove, a koje je Charles | kupio 1629. (međutim, 
oni nisu stigli u Englesku prije Rubensova odlaska iz 
Londona). 


36. Bitka Amazonki 


Platno, 120,5 X 165 cm. Oko 1618. Munchen, Alte 
Pinakothek. 


Ova slika je pripadala Corneliusu van der Geestu, a 
možda je bila za njega i naslikana. Van der Geest je 
bio Rubensov prijatelj koji mu je pomogao da dobije 
narudžbu za »Podizanje križa« (slika 20). 


37 Poraz i smrt Maksencija kod Mulvijeva mosta 


Ploča, 38,5 X 64,5 cm. Oko 1622. London, Wallace 
Collection. 


Ova briljantna skica je jedna iz ciklusa od dvanaest 
studija u ulju za skupinu tapiserija što ilustriraju epi- 
zode iz života cara Konstantina. Tapiserije je naručio 
Luj XIII, francuski kralj. Prvu skupinu tapiserija (se- 
dam tema) kralj je poklonio kardinalu Francescu Bar- 
beriniju, papinskom legatu u Parizu. 


38 Bitka Amazonki (detalj slike 36) 


39 Posljednji sud 


Ploča, 182,5 X 118,5 cm. Oko 1620. Munchen, Alte 
Pinakothek. 


Ova slika ne samo što predstavlja vrlo živu i dra- 
matsku obradu poznate teme — poznata je inače kao 
»Mali Posljednji sud« za razliku od mnogo veće ver- 
zije koja je također u Munchenu — nego je i vrlo 
dobar primjer Rubensovih baroknih metoda kompo- 
zicije, naročito u dramatskim kontrastima svjetla i 
sjene i osjećajem pokreta stvorenog nizovima likova. 


40 Adam i Eva u raju 
Ploča, 61,5 X 111,5 cm. Oko 1615, Hag, Mauritshuis 


Možda najbolji primjer suradnje Rubensa i Jana Bru- 
eghela Starijeg (1568—1625), koji je naslikao životinje 
i pejzaž. Obrada raja je, naravno, preddarvinistička. 
Premda se njihova imena različito pišu, Brueghel je 
bio sin velikog Pietera Bruegela Starijeg čija je djela 
Rubens skupljao i divio im se. 


41. Seosko gospodarstvo kod Laekena 


Ploča, 84,5 X 125,5 cm. Oko 1618. London, Bucking- 
ham Palace. 


Kao na slikama »Trijumf Julija Cezara« (slika 35) i 
»Sv. Juraj i zmaj« (60, dolje), Rubens je povećavao 
pejzaž dok ga je slikao, dodajući 7 cm lijevo i 12,5 
cm dolje. Sačuvali su se i pripremni crteži (slika 32, 
gore). 


42. Otmica Leukipovih kćeri 


Platno, 222 X 208,5 cm. Oko 1618. Munchen, Alte Pi- 
nakothek. 


Ova slika predstavlja vrhunac Rubensovih ranih žen- 
skih aktova. U kompoziciji duguje mnogo Leonardovoj 
»Bici kod Anghiarija« (vidi sliku 34), dok poza gornje 
djevojke podsjeća na Michelangela (vidi sliku 17, do- 
lje) 


43 Heraklo u raskoraku, a okrunjuju ga dva Genija 


Crvena kreda, 48 xX 32,5 cm. Oko 1618—22. London, 
British Museum. Held, 48. 


Veličanstven crtež prauzor kojeg je poznati antički kip 
poznat kao »Heraklo Farnese« (sada u Napulju), koji 
je Rubens zacijelo vidio u Rimu, a koji je i u sjevernoj 
Evropi postao poznat po gipsanim odljevima i statue- 
tama. 


44 _ Lov na vepra 


Ploča, 137 X 169 cm, Oko 1615—20. Drezden, Gemal- 
degalerie. 


Rani primjer Rubensova osobnog zanimanja za sli- 
kanje pejzaža, koje su mu prije toga, kad je bilo po- 
trebno, slikali stručnjaci kao dodatak za pozadinu 
njegovih likova. Slika je srodna većim scenama iz lova 
(slika 31). Postoji i vrlo lijep pripremni crtež za obo- 
reno drvo u Louvreu (Held, 131). 


45 Olujni predjel s Filemonom | Baukidom 


Ploča, 148,5 X 209 cm. Oko 1625. Beč, Kunsthisto- 
risches Museum. 


Ovu sliku Rubens nije nikada prodao (na popisu je 
njegove ostavštine). Ona živo interpretira pomalo 
vagnerijansku priču iz Ovidijevih »Metamortfoza«: Ju- 
piter i Merkur su jednom posjetili zemlju, preobu- 
čeni, i nitko im nije htio dati hranu ni pružiti krov nad 
glavom, sve dok nisu naišli na Filemona i Baukidu, 
koji su bili siromašni, ali su im ponudili sve što su 
imali. Zauzvrat, oni su poštedjeli njihov dom u veli- 
koj poplavi kojima su bogovi kaznili taj kraj. 


46 —Iskrcavanje Marije de' Medici u Marseillesu 3. 
studenog 1609. 


Platno, 393,5 X 2945 cm. 1623—5. Pariz, Louvre. 


Iz ciklusa u kojem su prikazane epizode iz života fran- 
cuske kraljice, kćerke velikog vojvode Toskane, ko- 
ja se (preko zastupnika) udala za francuskog kralja 
Henrija IV u listopadu 1600, u Firenci — događaj ko- 
jemu je prisustvovao i sam Rubens. Ciklus od 21 
platna, koji se prvi put spominje 1622, bio je dovršen 
(Uz pomoć asistenata u ateljeu) u proljeće 1625. 


47. »Le Chapeau de Paille« 


Ploča, 78,5 X 54,5 cm. Oko 1623—5. London, National 
Gallery 


Ova slavna slika, koja je utjecala na engleske slikare 
potkraj osamnaestog i početkom devetnaestog sto- 
ljeća, vjerojatno prikazuje Suzanu Fourment (1599— 
1643), koja se udala za Arnolda Lundena 1622. i koja 
je bila starija sestra Rubensove druge žene, Helene 
Fourment (vidi sliku 76). Uvriježeni naslov zbunjuje, 
i riječ »paille« (slama) je možda iskrivljena riječ »poil« 
(pust). 


48 —Mistično vjenčanje sv. Katarine 


Ploča, 80 X 55,5 cm. Oko 1628. Berlin-Dahlem, Gemal- 
degalerie. 


Skica za veliku i vrlo lijepu oltarsku sliku naručenu za 
antverpensku crkvu augustinaca. Kompozicija se ba- 
zira na Tizianovim oltarskim slikama (vidi sliku 49, 
dolje). 


49 (gore) Seoski puteljak 


Pero i tinta, lavirano, 31,5 X 40,5 cm. Oko 1615. Cam- 
bridge, Fitzwilliam Museum. Held, 130. 


Važna studija pejzaža iz ranog perioda. Nema veze ni 
sa jednom slikom. 


49 (dolje) Ecce Homo (prema Tizianu) 


Pero i tinta preko crne krede, 335 X 42. cm. Oko 
1625—30. London, privatna zbirka. Held, 167. 


Kopija, s varijacijama, prema dijelu Tizianove slike 
iz 1543. (sada u Beču) koja je bila u zbirci vojvode 
od Buckinghama otprilike do 1621. Taj crtež utjecao 
je na »Mistično vjenčanje sv. Katarine« (slika 48), a 
djevojčice se ponovo javljaju u »Miru i ratu« (slika 
72). 


50 Earl Arundel 


Platno, 68,5 X 53 cm. 1629. London, National Portrait 
Gallery. 


Earl Arundel (1585—1646), kolekcionar umjetnina i 
mecena, uvelike je utjecao na razvoj umjetničkog 
ukusa i sakupljanje umjetničkih djela u Engleskoj. 
Ovaj mali portret je vjerojatno nastao u vezi s vrlo 
lijepom slikom, sada u Bostonu, na kojoj je portreti- 
rano tri četvrtine lika. Obje datiraju iz 1629, iz vreme- 
na umjetnikova posjeta Engleskoj. 


51 Izabela Brant 


Crna, crvena i bijela kreda, te pero i tinta (oči), 38,5 X 
X 29 cm. Oko 1622. London, British Museum. Held, 
103. 


Ovaj poznati crtež prikazuje umjetnikovu prvu ženu 
Izabelu (vidi sliku 19). 


52 _ Pejzaž sa srušenim drvetom 


Crna kreda, svijetlozeleno i smeđe lavirano, te malo 
rumene boje, 18,5 X 31,5 cm. Oko 1617—19. Chats- 
worth, Derbyshire, Trustees of the Chatsworth Set- 
tlement. Held, 132. 


53 (lijevo) Portret dječaka 


Crvena, crna i bijela kreda, 29 X 23,5 cm. Oko 1625-6. 
Beč, Albertina. Held, 109. 


Ovo je gotovo sigurno studija Rubensova sina Nicola- 
sa (1618—1655). 


53 (desno) Vojvoda od Buckinghama 


Crna, crvena i bijela kreda, te malo tinte na očima, 
38,5 X 26,5 cm. 1625. Beč, Albertina. 


Studija prema živom modelu, napravljena 1625, koju 
je Rubens koristio za vojvodin portret na konju u 
punoj veličini (vidi sliku 55). 


54  Apoteoza vojvode od Buckinghama 


Ploča, 63,5 X 63,5 cm. 1625—7. London, National Gal- 
lery. 


Skica za veliku stropnu sliku što ju je naručio voj- 
voda od Buckinghama za svoju rezidenciju u Londo- 
nu, York House. Tu je sliku uništila vatra 1949. Na 
njoj je prikazan Buckingham kako se uzdiže u nebo, 
Uz pomoć Minerve i Merkura, te pobjeđuje Zavist i 
Srdžbu. 


55 Portret vojvode od Buckinghama na konju 


Ploča, 445 X 50 cm. 1625. Fort Worth, Texas, Kimbell 
Art Museum. 


To je skica za Buckinghamov portret u prirodnoj ve- 
ličini koji je uništila vatra 1949. Za njega se ponovo 
doznalo tek nedavno, pa je Julius Held objavio opšir- 
ni članak o tome u Burlington Magazineu, u kolovo- 
zu 1976. (str. 547—551). George Villiers (1592—1628) 
bio je izuzetno lijep muškarac koji je iskorištavao ho- 
moseksualne sklonosti Jamesa I, koji ga je imenovao 
vitezom reda podvezice 1616, te vojvodom od Buckin- 
gahama 1623. Ostao je u milosti i kod Charlesa I, Ja- 
mesova nasljednika, ali je njegova politička karijera 
kobno završila. Ubijen je u atentatu u Portsmouthu 
1628. Rubens je imao vrlo slabo mišljenje o Bucking- 
hamovu karakteru i političkoj sposobnosti. O drugim 
pojedinostima o tom portretu pogledajte uvodni tekst. 


56 (lijevo) Crtež za naslovnu stranu 


Pero i tinta, lavirano, naglašeno bijelom bojom, 29 X 


X 17,5 cm. Prije 5. travnja 1622. London, British Mu- 
seum. Held, 146. 


Crtež za naslovnu stranu Annales Ducum Brabantiae 
Franciscusa Haraeusa (Frans van den Haer). 


56 (desno) Portret Justusa Lipsiusa 


Crna kreda, tinta, lavirano, 23 X 19 cm. Oko 1615. 
London, British Museum. Held, 141. 


Ovaj portret Lipsiusa (1547—1606), koji se osniva na 
slici Abrahama Janssensa, gravirao je C. Galle za 
Lipsiusovo izdanje Senekinih djela što ih je 1615. 
objavio Plantin Press. 


57 _ (lijevo) Mlada seljanka pravi maslac 


Crna i crvena kreda, 34 X 26 cm. Oko 1618—20 Chat- 
sworth, Derbyshire, Trustees of the Chatsworth Set- 
tlement. Held, 95. 


57. (desno) Mlada žena čuči 


Crna i bijela kreda, 38 X 26,5 cm. Oko 1617—18. Beč, 
Albertina. 


Studija korištena za dva posve različita djela: »Ahilej 
među Likomedovim kćerima« (oko 1618; Madrid, Pra- 
do) te »Pejzaž s kravama« (Munchen, Alte Pinako- 
thek). 


58 Sv. Juraj i zmaj (detalj sa slike 60, dolje) 


59 Pejzaž s dvorcem Steen (detalj slike 82) 


60 (gore) Studije za »Sv. Juraj i zmaj« 


Crna kreda, lavirano, otprilike 28 X 42 cm. Oko 1628— 
—29. Stockholm, Nationalmuseum. Held, 53 (verso). 


60 (dolje) Sv. Juraj i zmaj 


Platno, 151 X 194 cm. 1629—30. Engleska kraljevska 
zbirka. 


Te studije zauzimaju donju polovicu dvostrukog lista 
crteža i pripremna su skica za sliku, koje je sredi- 
šnji dio sigurno naslikan za vrijeme Rubensove po- 
sjete Engleskoj (1629—30). Znamo da je Rubens to 
djelo ponio sa sobom natrag u Antwerpen, gdje ga je 
izmijenio i dodao još neke pojedinosti. Figura sv. 
Jurja bila je očito zamišljena kao idealizirani lik Char- 
lesa I (koji je vjerojatno došao do te slike preko Endy- 
miona Portera). Pejzaž u pozadini sadrži »interpreta- 
Cije« Lambeth Palacea, Banqueting Halla i Westmin- 
ster Abbey. 


61 Apoteoza Jamesa I 


Ploča, 95 X 63 cm. Oko 1629. Engleska, privatna zbir- 
ka. 


Skica iz prvih godina rada za strop Banqueting Halla 
u Whitehallu koju je Charles | naručio u čast i spo- 
men svoga oca Jamesa I. Kompozicija je konačno bila 
podijeljena na devet odvojenih dijelova. 


62  Ludovicus Nonnius 


Ploča, 123 X 100 cm. Oko 1627. London, National Gal- 
lery. 


Ludovicus Nonnius, sin portugalskog liječnika koji se 
bio nastanio u Antwerpenu, bio je doktor medicine i 
autor nekoliko knjiga na latinskom jeziku, objavljenih 
u Antwerpenu između 1607. i 1646. Bio je član Ruben- 
sova intelektualnog kruga, i njegove se knjige spo- 
minju nekoliko puta u umjetnikovim pismima. Klasična 
bista prikazuje Hipokrata, grčkog filozofa i pisca, koji 
se često naziva »ocem medicine«. 


63 Ambrogio Spinola 


Ploča, 117,5 X 84,5 cm. Oko 1625. Braunschweig, Her- 
Zog-Anton-Ulrich-Museum. 


Ambrogio Spinola (1569—1630) bio je jedan od naj- 
slavnijih generala svog vremena; jedan od njegovih 
najpoznatijih pothvata bilo je zauzimanje Brede, na- 
kon duge opsade, koje je ovjekovječio Velazquez u 
svom remek-djelu »Predaja Brede« (Madrid, Prado). 
Spinola je bio Rubensov bliski prijatelj. 


64 (lijevo) Autoportret 


Crna i bijela kreda, 47 X29 cm. Oko 1633—5. Pariz, 
Louvre. Held, 123. 


64 (desno) Autoportret 


Crna i bijela kreda, 20 X 15 cm. 1635—40. Windsor, 
Royal Library. Held, 126. 


To su dva jedina sačuvana Rubensova autentična au- 
toportretska crteža. Studija, koja prikazuje tri četvr- 
tine pune veličine, namijenjena je za poznatu sliku 
u Beču na kojoj umjetnik prikazuje sebe kao gospo- 
dina otmjena roda, zajedno s mačem što ga je imao 
pravo nositi. Glava u Windsoru je kasnijeg datuma 
i daje mu ozbiljniji, pa i tužan izgled. 


65 Dva apostola 


Ploča, 35 X 42 cm. Oko 1627. Engleska, privatna zbir- 
ka. 


Studija za dvije od glava na oltarskoj slici »Uznese- 
nje Bogorodice« što ju je 1627. naslikao za crkvu Sv. 
križa u Augsburgu. Rubens ih je napravio kao uputu 
svojim pomoćnicima koji su naslikali veći dio konačne 
slike. 


66 Seljaci plešu 


Crna i crvena kreda, prerađeno perom i tintom, 59 X 


x 50,5 cm. Oko 1630—33. London, British Museum. 
Held, 57 (verso). 


List studija (na idućoj strani je vrlo sličan list) za 
»Flamanski kermes« (slika 80) u pariškom Louvreu, 
kompoziciju s prizvukom seoskih prizora Pietera Brue- 
gela Starijeg. 


67 (gore) Žene na žetvi 


Crna, crvena i bijela kreda, 21,5 X 26 cm. 1630—35. 
Edinburgh, National Gallery of Scotland. Held, 59. 


Ove skice, vjerojatno slikane prema živim modelima, 
možda su nastale kao priprema za sliku žetve. Po 
atmosferi nalikuju na dijelove »Pejzaža s dugom« 
(slika 83). 


67 (dolje) Šumski pejzaž 


Crna, crvena i bijela kreda, 38,5 X 50,5 cm. 1635—8. 
Oxford, Ashmolean Museum. Held, 137. 


68 Sastanak Abrahama i Melkisedeka 


Ploča, 66,5 X 81,5 cm. Oko 1625—8. Washington, D. C. 
National Gallery of Art. 


69 David s izraelskim starješinama 


Ploča, 68,5 X 86 cm. Oko 1625—8. SAD, William A. 
Coolidge. 


Te dvije izuzetno lijepe skice u ulju pripadaju ciklusu 
crteža za sedamnaest tapiserija, koje je naručila 
nadvojvotkinja Izabela, a ilustriraju dogmu euharistije. 


70 Goli muškarac kleči 


Crna i bijela kreda, 52,5 X 39,5 cm. Oko 1609. Rotter- 
dam, Museum Boymans-van Beuningen. Held, 75. 


Studija za jedan od likova na velikoj slici »Poklon- 
stvo kraljeva« iz 1609, u Pradu, Madrid. 


71. Studija ženskog akta u stojećem položaju, gle- 
dano s leđa 


Crna i crvena kreda, naglašena bijelom, 51 X 25 cm. 
1635—40. Pariz, Louvre (Cabinet des Estampes). 


72. Mir i rat 


Platno, 203,5 X 297,5 cm. 1629. London, National 
Gallery. 


Rubens je ovo djelo naslikao za vrijeme svoje diplo- 
matske posjete Londonu 1629—30. i poklonio ga Char- 
lesu I. Slika simbolički pokazuje nadmoć mira nad ra- 
tom. Minerva, boginja mudrosti, tjera Marsa (boga rata), 
dok Mir nudi svoje hranjivo mlijeko. Dvije djevojčice, 
od kojih jednu okrunjuje Himen, vjerojatno su portreti 
kćeri sir Balthasara Gerbiera; za njihove poze inspi- 
rirala je umjetnika Tizianova slika »Ecce Homo« koja 
je 1629. bila u York Houseu i od koje je napravio dje- 
lomičnu kopiju (slika 49, dolje). 


73 Pejzaž s pastirom i njegovim stadom 


Ploča, 49,5 X 83 cm. Oko 1638. London, National Gal- 
lery. 


Posebno lijep pejzaž iz kasnog razdoblja koji je umjet- 
nik naslikao kad se već djelomično povukao na selo 
gdje je kupio dvorac Steen (vidi sliku 82). 


74. Malo dijete u uzdama 


Crna, bijela i crvena kreda, 40,5 X 29 cm. Oko 1636. 
Pariz, Louvre (Cabinet des Estampes). Held, 128. 


Vjerojatno studija Rubensove kćerke Izabele Helene 
(1635—1652), nastala možda kada je Rubens pomi- 
šljao da doda njezin lik na obiteljski portret u Louvreu 
(slika 86), na kojem se malo vide ispružene ručice 
(zdesna) iznad sjedala stolice. 


75 Mlada žena s lepezom od nojeva perja 


Crna i bijela kreda, 55 X 34 cm. 1632—5. Pariz, Louvre 
(Cabinet des Estampes). Held, 118. 


Studija, vjerojatno umjetnikove žene Helene, kori- 
štena za djevojku zdesna u »Vrtu ljubavi« oba djela 
u Pradu, vidi sliku 95). 


76 Helena Fourment u vjenčanoj haljini 


Platno, 162 X 134 cm. 1630—32. Munchen, Alte Pina- 
Kothek. 


Premda je to tradicionalni naslov slike i žena na slici 
možda nema vjenčanu haljinu, model je sigurno He- 
lena Fourment (1614—1637), kćerka bogatog antevr- 
penskog trgovca svilom, kojojm se Rubens oženio 
1630. Ona ga je inspirirala za mnoge likove iz po- 
sljednjeg razdoblja njegove karijere (vidi slike 77, 86, 
90, 91, 92 i 93). 


77 Tri Gracije (detalj) 
Ploča, 221 X 180 cm. 1635—40. Madrid, Prado. 


Lijeva Gracija je idealizirani lik Helene Fourment. 


78 Vrt ljubavi 


Pero i tinta, lavirano, retuširano indigom, zelenim i 
bijelim preko crne krede, 49,5 X 72 cm. New York, 
Metropolitan Museum of Art. Held, 152. 


79 Vrt ljubavi 


Pero i tinta, lavirano, retuširano indigom, zelenim i 
bijelim preko crne krede, 49,5X 72 cm. New York, 
Metropolitan Museum of Art. Held, 152. 


Ova dva vrlo dotjerana »Konverzaciona prizora« iz 
posljednjeg razdoblja, nastala otprilike 1632— 4, ima- 
ju možda veze sa slikama (slika 95) na istu temu, na 
kojima se govori o ljubavi i ljubavnom paru na nježno 
erotski način. Napravljene su kao vodič za drvorez 
Christoffela Jeghera (1596—1652/3), a bili su zami- 
šljeni kao jedinstvena kompozicija. 


80 »La Kermesse Flamande« (Flamanski kermes) 
Ploča, 148,5 X 261 cm. 1630—35. Pariz, Louvre. 


Osobna interpretacija, u kojoj su naglašeni pokret i 
ritam likova, sižea koji je popularizirao Pieter Bruegel 
Stariji, kojega je stil uspješno kopirao Pieter Bruegel 
Mlađi sve do svoje smrti 1638. Slika 66 je reprodukcija 
srodnog crteža. 


81  Bakanal (Andrijanci), prema Tizianu 
Platno, 199 X 214,5 cm. 1635—8. Stockholm, Na- 
titonalmuseum. 


Relativno slobodna kopija, izuzetno visoke kvalitete, 
Tizianove slike koja je sada u Pradu, ali je za Ruben- 
sova života bila u Rimu. 


82 Pejzaž s dvorcem Steen 


Ploča, 131 X 2295 cm. Oko 1636. London, National 
Gallery. 


83 Pejzaž s dugom 


Ploča, 136,5 X 236,5 cm. Oko 1636. London, Wallace 
Collection. 


Ova dva remek-djela bili su vjerojatno slikana kao par 
S različitim vremenskim prilikama: »Dvorac Steen« 
ilustrira jutarnji prizor, dok »Pejzaž s dugom« pri- 
kazuje poslijepodne nakon kiše. Obje slike, nastale 
potkraj Rubensova života, bile su inspirirane krajoli- 
kom oko njegova doma u dvorcu Steen, koji leži izme- 
đu Vilvordea i Malinesa i koji je on kupio 1635 da bi 
u njemu našao utočište od svog nemirnog života u 
Antwerpenu. Te dvije slike bile su u Genovi u osam- 
naestom stoljeću, ali su 1802. uvezene u Englesku gdje 
su znatno utjecale na britansko pejzažno slikarstvo. 
Constable im se naročito divio. 


84 Bogorodica predaje misno ruho sv. lidefonsu 


Ploča, 353 X 236 cm. 1630—32. Beč, Kunsthistorisches 
Museum. 


Jedna od posljednjih oltarskih slika što ih je Rubens 
izveo vlastitom rukom. To je središnji dio triptiha što 
da je nadvojvotkinia Izabela naručila da ukrasi oltar 
Bratovštine sv. IIdefonsa dvorske župne crkve u Bru- 
xellesu, St Jacques sur Coudenberg. Bratovštinu je 
osnovao nadvojvoda Albert u Lisabonu 1588, a u 
Bruxellesu 1603, da bi propagirao odanost španjolskoj 
kraljevskoj obitelji. Na krilima triptiha pojavljuju se 
portreti Izabele i Alberta. Sv. IIdefonsu, benediktincu 
iz sedmog stoljeća i nadbiskupu Toleda, ukazala se 
Bogorodica sa skupinom svetica, i poklonila mu mi- 
sno ruho u znak zahvalnosti za njegovu podršku i 
obranu bezgrešnog začeća. To čudo postalo je po- 
pularnom temom za vrijeme protureformacije. 


85 Poklonstvo kraljeva 


Ploča, 50 X 36,5 cm. 1633—4. London, Wallace Col- 
lection. 


Skica za oltarsku sliku (Sada u kapelici King's Colle- 
gea u Cambridgeu) samostanske crkve reda Bijelih 
sestara u Leuvenu. U ožujku 1634. Rubensu je ispla- 
ćeno 920 guldena za tu sliku. 


86 Helena Fourment s dvoje svoje djece 
Ploča, 113 X 81,5 cm. 1636—7. Pariz, Louvre. 


Kopirao ju je Renoir, a jednom je bila u vlasništvu 
Louisa XV. To je jedan od Rubensovih najprivlačnijih 
obiteljskih portreta. Djeca su Clara Johanna (rođena 
18. siječnja 1632) i Frans (rođen 12. srpnja 1633). 
Vidi i sliku 74. 


87 Pejzaž s dvorcem Steen (detalj slike 82) 


88  Neptunov gnjev (»Quos ego«) 


Ploča, 49 X 64 cm. 1634/35. Cambridge, Massachu- 
setts, Fogg Art Museum. 


Skica u ulju za jednu od dekoracija (koje su izveli 
pomoćnici), postavljenih da bi se proslavio trijum- 
falni ulazak u Antwerpen (17. travnja 1635) novog na- 
mjesnika Nizozemske, kardinala infanta Ferdinanda, 
brata Filipa IV. Dekoracije su se sastojale od trijum- 
falnih lukova, splavi, pa čak i od kulisa. »Quos ego« 
prikazuje, transponirajući Vergilijevu epizodu, uspje- 
šnu plovidbu Ferdinanda iz Barcelone u Genovu 
dvije godine prije. Neptun štiti flotu od neprijateljskih 
vjetrova. 


89 Otmica Hipodamije 


Ploča, 26 X 40 _ cm. 1636—8. Bruxelles, Musee des 
Beaux-Arts. 


Skica za jedno od platna (koje su izveli pomoćnici), 
a naručio ga je Filip IV za svoju lovačku kuću, Torre 
de la Parada. 


90 Otmica Sabinjanki 


Ploča, 169,5 X 236 cm. 1635—7. London, National 
Gallery. 


Kasno djelo najviše kvalitete na koju je u pogledu 
metode utjecalo Rubensovo iskustvo sa skicama u 
ulju. Na slici se također miješa antikno sa suvreme- 
nim. Rimljani su u klasičnoj odjeći, a Sabinjanke u 
flamanskim kostimima sedamnaestog stoljeća. Ženski 
»tip« mnogo duguje crtama Helene Fourment; to je 
već zabilježio De Piles potkraj sedamnaestog stoljeća. 


91 _ Parisov sud 


Ploča, 144,5 X 193,5 cm. 1632—5. London, National 
Gallery. 


Paris je prikazan kako daje zlatnu jabuku Veneri, koja 
stoji između Minerve i Junone. | ovdje je ženski lik 
Helena Fourment čije se crte lica jasno vide na liku 
Minerve, lijevo. Njezina poza također je vrlo slična 
pozi Andromede na slici u Berlinu (slika 93). 


92 Helena Fourment u krznenom ogrtaču 


Ploča, 191,5 X 95 cm. Oko 1638. Beč, Kunsthistori- 
sches Museum. 


Vrlo osobno i intimno djelo, jedina slika koju je Ru- 
bens ostavio u nasljedstvo svojoj ženi. Kompozicija 
gornjeg dijela osniva se na Tizianovoj slici »Djevojka 
S krznom«, koju je Rubens kopirao. 


93 Andromeda 


Ploča, 191,5 X 95 cm. 1635—40. Berlin-Dahlem, Ge- 
maldegalerie. 


Ova slika, navedena u popisu Rubensove imovine, 
naročito je lijep akt iz posljednjeg razdoblja umjetni- 
kova života. Sve do 1885. to je djelo bilo dio izvan- 
redne zbirke Rubensovih slika u Blenheim Palaceu. 


94 Pejzaž s likovima 


Ploča, 52,5 X 98 cm. Beč, Kunsthistorisches Museum. 


95 Vrt ljubavi 


Ploča, 127 X 226 cm. National Trust, Waddesdon Ma- 
nor, Zbirka James A. de Rothschild. 


Ova dva djela iz posljednjeg razdoblja dobro ilustri- 
raju pomalo erotski karakter Rubensova nadasve 
osobnog tipa genre-slikarstva koje će utjecati na Wat- 
teauove f&tes champećtres u početku osamnaestog 
stoljeća. Njima umjetnik odaje priznanje ljubavi, obi- 
teljskom životu, miru i Heleni koja ga je inspirirala za 
mnoge likove. Pogledajte i sliku 78 i 79 radi srodnih 
crteža. 


96 Mlada žena prekrštenih ruku 


Crvena, crna i bijela kreda, 97,5 X 36 cm. 1630—32. 
Rotterdam, Museum Boymans-van Beuningen. Held, 
110. 


Taj prekrasni crtež je možda napravljen za oltarsku 
sliku sv. IIdefonsa (slika 84), na kojoj je slijeva sve- 
tica u sličnoj pozi. 


